Uhkes üksinduses - Saatus&Saladused\nÄrimees Mait oli saavutanud kõik, mida rahamaailmas saavutada annab. Peale hingerahu. Ja just seda läks mees otsima ühte hääbuvasse Eesti külla.\nAastaid tagasi peatas kuuskede, mändide, kaskede, lepavõsa, ohakate, nõgeste, tühjade, hüljatud heina- ja karjamaadega ääristatud külavaheteel mees pidevalt oma tumehalli kaubiku, väljumaks korduvalt sõidukist, lapp ning klaasipuhastusvedelik sõrmede vahel, pühkides esi- ja külgklaase, peegleid vasakul -paremal, autos sees.\nTolm, hingemattev tolm savisegu-liivasel kruusateel mattis hingamisteid, kui oleks olnud soovi või vajadust aknaid alla kerida. Lämmatav suvekuumus põletas, küttis autot nii seest kui ka väljast, rääkimata selle omanikust, kes lühikestes, sinistes šortsides, plätudes ja valge maika seljas, mille ülaservalt sirutusid iseteadlikult välja süsimustad rinnakarvad, pühkis vahetpidamata otsaesisele tikkuvat higi, mis moodustas mustade raamidega ümaratele prillidele jooksvaid veepärleid, justkui nendele voolaksid pisarad. Tegelikult oli see kõigest ebameeldivalt haisev ihuvedelik, mida põhjustas erakordselt kuum, keskpäevane juulipäike kauges, üksikus Lõuna-Eesti külas. Kusagil, kus bussid sõidavad vaid korra nädalas, kus ronge ei liigu enam ammu ja toitu tuuakse üksikutele, oma viimseid hingetõmbeid tegevatele, ühiskonna poolt hüljatud vanuritele kiliseva-koliseva lahvka-bussiga.\nVahel liigub ka postiauto, mille juht annab ukselävel memmele-taadile üle sularahas pensioni, mõne ajalehe või ajakirja, kuigi väsinud silmad suurt ei seletagi enam midagi lugeda. Kuid nendel hetkedel on lohutuseks needki – need vanaks läinud, nurkadest kohati kolletunud, päevi näinud trükised, millest lugeda möödunud nädalate uudiseid.\nNendel üksildastel eitedel-taatidel pole enam noori või pole neid olnudki, kellelt kirju oodata, ammugi siis, et keegi tuleks ja kaisutaks. Vast postitöötaja ongi ainus, keda nad nukrameelses, harjumuspäraseks muutunud üksinduses kohtavad ja kellele kurvalt, ent ikka veel säravate silmadega, suunurkadesse kaarduvate ehedate kortsude tekkides naeratavad, tassikest mustsõstramoosiga teed ning enda valmistatud, rosinatega saiapätsi pakuvad, et törts juttu puhuda. Rääkida endast, oma tervisest, koerast, kes väravas postimehele saabudes ja lahkudes alati saba liputab või kassist, kes võõrast nähes tugitoolil asetsevale lambavillast kootud magamisasemele ennast kerra tõmbab. Ehk vesta ka jutte tuulest, vihmast, päikesest ja ilmast; kuulda uudiseid laiast maailmast.\nHüljatud oli see maa\nMait, teeline, see mees, kes oli veel hiljaaegu alles esmakordselt sellel teel, teadis juba eelnevalt kõike, kuid tema prilliklaasid, mis muutusid autosõidu ajal vahel uduseks, vahel higist tilkuvaks, polnud tõepoolest silmavees ega nukrusest, väsimusest vidukil.\nTema hinges valitses rõõm ja igatsus, usk ning lootus, et kõik, mis on uus ja parem, ootab alles ees. Temas oli noore mehe tarmukust, jõudu, arukust, sära, sädelust, veendumust, et just siin ja ei kusagil mujal on parim nurgake tema jaoks Eestimaal, kuigi siin pole kedagi ega midagi. Ta ei otsinudki kedagi ega midagi. Ta otsis vaid iseennast. Otsis rahu.\nÜhel sellisel hingetõmbehetkel, kui rohelistes plätudes taas kord kruusateele astus oma teisel reisil tundmatusse, üksildasse paika, vaatas ta avalate, tumesiniste silmadega ümberringi, õrnalt õrnroosade huultega naeratades. Kirglik naeratus meenutas liiliaõit.\nHüljatud. Hüljatud oli see maa, kuhu tema teekond teda oli kandnud. Silme ees vaid kaart, mille korraks kruusatee ääres asetsevale suurele kivile asetas, saamaks selgust, millal ja kus pöörata vasakule, kus paremale, kust vuhiseda otsejoones, et jõuda sihtpunkti. Koju.\nSeljaga kivile toetudes, kraaviservale istudes, tõmbas ta kopsud täis värsket, puhast maaõhku, sulgedes silmad, tajudes õrna tuulepuudutust oma kolmepäevastel habemetüügastel. Tema voolujooneline, kitsaste huulte, suure ninaga, kergete lohukus põskedega nägu, mida ilmestasid suured silmad, kaarjate, laiade, mustade, naiselikult pikkade ripsmetega, tundsid iga õrna tuuleiili, mis jahutas, tuues leevendust, andes hingele kosutust. Kehale pakkusid seda fooliumist lahtipakitud lõhevõileivad tomatite, rohelise salatiga, värske kaalikaviil, keefiir, lonks apelsinimahla ja gaseerimata vett.\nMaidu jaoks oli see peaaegu esimene kord olla maal, kuigi oli selleks hetkeks juba kolmekümne viie aastane. Seni oli maaelu tundunud talle midagi utoopilist, kauget ja võõrast, mida näidati kooliekskursioonidel Tallinnast ühte või teise Eestimaa otsa, et linnalastele esitleda kaevandusi, ehtsaid lehmi, sigu ja lambaid, loomalauta, sõnnikuhunnikut ning viljalõikust.\nIsegi nõgesed on jumalikud\nMaaelu oli Maidule midagi uut, kuigi tema nüüdseks mahajäetud luksuslikus südalinna avaras korteris jälgis igal õhtul loodusfilme erinevate riikide, külade elust, saatusest, kultuurist ja loost. Tema reaalsus oli seni koosnenud millestki muust. Teadmistest, haridusest, tööst, arvutitest, tehnoloogiast. Karjäärist. Linnas öeldi sellise tegelase kohta „edumeelne patsiga poiss”, kuigi Maidul pole kunagi patsi olnud. Vastupidi – tal on olnud alati särav kräsupea, mille tõttu lapseeas teda koolis lokilambaks narriti.\nNüüd ei narrinud tema säravate lokkide pärast teda enam keegi. Mehest oli kiiresti saanud IT-alal tipptegija, kelle väärtust hinnati väljaspool Eestit rohkem kui kodumaal, kuigi oma tööd armastas teha ta siiski koduses büroos, äärmisel juhul firma kontoris, kui need nõudsid ülikonna selgaajamist ning välisriikidest saabunud suurklientidega kohtumisi.\nSel hetkel, selle kivi vastu selga toetades ja võileivast pärinevat sibulat küünega hammaste vahelt koukides, polnud tal enam vaja massiivset televiisorit ega puhtast nahast valget diivanit, sest silme ees avanev vaade – lõputu, piiritu tühermaa, mille kaugustes võis ähmaselt märgata üksnes lagunevat talumaja koos kõrvalhoonetega – matsid hinge.\nVõimsast kodukinost kostuva lõvimöirge asemel vadistasid linnud, omi siristasid rohutirtsud, kusagil kraaviperves vulises vesi, mille ääres krooksusid konnad. Ümberringi sumisesid õielt-õiele lendavad mesilased, õhus maagilisi mustreid moodustasid kergelt lendlevad värvilised liblikad. Polnud vaja mitte mingeid tehnoloogiaid, imelisi aparaate, leiutisi, mis kauged, linnainimesele ebamaised helid, valgusvihud koju tooks, sest see kõik kuulus nüüd talle, oli saanud tema osaks, kui ta käega üle pikkade nõgeste libistas, ehkki see liigutus pani peopesad sügelema, tundis Mait end jumalikult. Koduselt.\nLihtsad hommikud, tegusad päevad\nNõtkelt autosse sammudes teadis käsi šortsitaskutesse pistev teeline, et enam polnud palju jäänud. Üksnes mõned käänakud, mõned sirged kilomeetrid, kokku vast kolmkümmend. Siis võis lahkelt naeratades võtta maakleri käest vastu uue kodu võtmed, ukse avada, uude maailma siseneda. Iseenda maailma, millest ta oli nii kaua unistanud, kuigi kõik sõbrad, kolleegid ja pereliikmed pidasid hullumeelseks noore, eduka mehe, kel terve elu, tulevik, veelgi hiilgavam karjäär ees, kolimist „sinna, kus pole ju mitte kedagi ega mitte midagi”, et hakata erakuks uhkes üksinduses.\nVasakul pool keerati külge, paremal ringutati, niiske koeranina puudutas õrnalt linase padja alt paistvat, suvisest päikesest tumepunaseks värvunud ninaotsa, muutes selle pisut limaseks samal ajal, kui üks hallikirju kassidest, lihtsalt soe ja pehme kass veel kord ringutas, end käppadele ajades ja voodilt maha hüpates.\nAkna taga sädistasid pääsukesed, kusagilt kõlas kuke varahommikune tervitus. Viis aastat olid need olnud märguandeks, et aeg on ärgata. Lihtsad, naturaalsed, ehedad, looduslikud äratuskellad, ilma tüütavate põrinate, piiksumiste, mõttetut müra tekitamata, vedades uue päeva alguses pehme naeratuse silmist uneliiva pühkiva mehe näole.\nVärskelt jahvatatud kohviubade aroom täitis kümneid põlvkondi endast teele saatnud elumaja, mille ukselävel seisis tumerohelises, sametises hommikumantlis ning pehmetes mustades sussides Mait, silitades hellitavalt tema juurde suundunud kanaparve, keda uhke pilguga kukk aiateibalt jälgis, olles emalindudele ja oma peremehele justkui turvameheks – alati iseteadlik, kindlameelne, julge vastu võtma iga rünnakut võimalike ohtude eest, mis tema emandate ning kevadiste tibude karja oleks võinud ohustada.\nSuur, pruunist savist kohvikruus käes, jalutas mees mõtlikul ilmel eile varahommikuses kastes niidetud hoovimurul ringi. Hommikune päike soojendas, õrn tuul suges kiharaid. Pisikese laudahoone kõrval seisnud heinakuhjast õhkus ikka veel mahedat lõhna, mis meenutas hiljutist heinategu vikatiga, heinakaarutamist lihtsast puidust rehaga ning looduse kingituse kandmist suurel aiakärul kõrvalhoone juurde, mida päev-päevalt hanguga lakapealsele sai loobitud. Selleks päevaks oligi jäänud veel viimane koorem, pisut rohimist porgandi-, peedi- ja kaalikapeenarde vahel, kuid enne oli vaja vastu sõita toidubussile, millega saabusid nädala toiduvarud, kui just saia- ja leivapätsid välja arvata, sest neid küpsetasid kilomeetrite, silmaga hoomamatutes kaugustes, kusagil metsade taga, teistes palkmajades, valgete põllede ja pearättidega külaprouad.


Kas tead, mitu erinevat lõhna suudab su nina eristada?! | Buduaar\nKas tead, mitu erinevat lõhna suudab su nina eristada?!\n2014. aasta 9. oktoober 16:02\nHaistes tajub inimene palju erinevaid lõhnu – need võivad tekitada nii meeldivat kui ka tülgastavat tunnet. On kindlaks tehtud, et inimse nina on võimeline eristama ligi 10 000 erinevat lõhna! Haista saab vaid neid aineid, mis eraldavad õhku molekule.\nKui lõhnaainet on vähe, tajutakse lõhna, kuid ei suudeta määrata millega täpsemalt tegu on. Haistmine on nõrk tugeva nohu korral, sest siis on haistmisrakud kaetud paksu limakihiga, mis takistab lõhnaainetel nendeni tungida. Kindlaks on ka tehtud, et nooremad inimesed tajuvad lõhnu paremini kui vanemad.\nÜldiselt kohaneb inimese haistmismeel lõhnadega suhteliselt kiiresti. Seetõttu harjume lõhnaga kiiresti ning peale mõnda aega viibimist mingi kindla lõhna sees, me seda enam peaaegu ei tunne.\nOrganism on kõik üks tervik. Lõhnataju on oluline nii meeleelundite ergutamiseks kui kasvõi toidu kõlblikkuse hindamiseks. Näiteks maitse tajumises mängib väga olulist rolli ka haistmine. Kui sa ei tunne lõhna, ei tunne sa ka nii hästi maitset.


Gruusia sõda - Unioonpeedia, mõiste kaart\n79 suhted: Abhaasia, Alekhsandre Lomaia, Ameerika Ühendriigid, Ameerika Ühendriikide riigisekretär, Anatoli Serdjukov, August 2008, Ühendkuningriik, Ühinenud Rahvaste Organisatsioon, ÜRO Julgeolekunõukogu, ÜRO Pagulaste Ülemvoliniku Amet, Bakuu–Thbilisi–Ceyhani naftajuhe, BBC, Bolnisi, Condoleezza Rice, De facto, Deutsche Welle, Dmitri Medvedev, Eduard Kokoitõ, Eesti, Euroopa Liit, George W. Bush, Gori, Grigori Karassin, Gruusia, Impressum (meediaklubi), Iraagi sõda, Izvestija, Kadri Liik, Lado Gurgenidze, Läti, Lõuna-Osseetia, Leedu, Lenta.ru, Marneuli, Mihheil Saakašvili, Moskva, Nabucco (gaasijuhe), Nicaragua, Nicolas Sarkozy, Novaja Gazeta, Okupatsioon, Osseedid, Põhja-Osseetia, Phothi, Poola, Raul Sulbi, Reuters, RIA Novosti, Riigi tunnustamine, RTL Television, ..., Senaki, Sergei Bagapš, Sergei Lavrov, South Stream, Status quo, Sulim Jamadajev, Thbilisi, The Daily Telegraph, The Economist, The New York Times, Tshinvali, Venemaa, Venemaa Föderatsiooni Relvajõud, Venemaa president, Zugdidi, 1. august, 11. august, 12. august, 13. august, 14. august, 15. august, 2. august, 2008, 26. august, 5. august, 7. august, 76. kaardiväe õhudessantdiviis, 8. august, 9. august.\tLaienda indeks (29 rohkem) » « Kahaneb indeks\nUus!!: Gruusia sõda ja Abhaasia · Näe rohkem »\nAlekhsandre Lomaia Alekhsandre Lomaia (gruusia keeles: ალექსანდრე ლომაია; sündinud 1963) on Gruusia poliitik ja diplomaat.\nUus!!: Gruusia sõda ja Alekhsandre Lomaia · Näe rohkem »\nUus!!: Gruusia sõda ja Ameerika Ühendriigid · Näe rohkem »\nUus!!: Gruusia sõda ja Ameerika Ühendriikide riigisekretär · Näe rohkem »\nAnatoli Serdjukov (2007) Anatoli Serdjukov või (Анатолий Эдуардович Сердюков; sündinud 8. jaanuaril 1960 Krasnodari krai Abinski rajoonis) on Venemaa poliitik ja ärimees, aastatel 2007–2012 Venemaa kaitseminister.\nUus!!: Gruusia sõda ja Anatoli Serdjukov · Näe rohkem »\nUus!!: Gruusia sõda ja August 2008 · Näe rohkem »\nUus!!: Gruusia sõda ja Ühendkuningriik · Näe rohkem »\nUus!!: Gruusia sõda ja Ühinenud Rahvaste Organisatsioon · Näe rohkem »\nUus!!: Gruusia sõda ja ÜRO Julgeolekunõukogu · Näe rohkem »\nUus!!: Gruusia sõda ja ÜRO Pagulaste Ülemvoliniku Amet · Näe rohkem »\nBakuu–Thbilisi–Ceyhani naftajuhe Bakuu-Thbilisi-Ceyhani naftajuhe (lühend BTC) on 1768 kilomeetri pikkune naftajuhe Kaspia mere äärsest Bakuust Vahemere sadamalinna Ceyhani, mis läbib ka Gruusia pealinna Thbilisit.\nUus!!: Gruusia sõda ja Bakuu–Thbilisi–Ceyhani naftajuhe · Näe rohkem »\nUus!!: Gruusia sõda ja BBC · Näe rohkem »\nBolnisi on linn Gruusias Khvemo Kharthli piirkonnas, Bolnisi rajooni keskus.\nUus!!: Gruusia sõda ja Bolnisi · Näe rohkem »\nCondoleezza Rice Condoleezza Rice (sündinud 14. novembril 1954 Birminghamis Alabamas) on Ameerika Ühendriikide poliitik.\nUus!!: Gruusia sõda ja Condoleezza Rice · Näe rohkem »\nUus!!: Gruusia sõda ja De facto · Näe rohkem »\nthumb Deutsche Welle (eesti keeles 'Saksa Laine') on Saksamaa avalik-õiguslik välisringlevi.\nUus!!: Gruusia sõda ja Deutsche Welle · Näe rohkem »\nUus!!: Gruusia sõda ja Dmitri Medvedev · Näe rohkem »\nEduard Kokoitõ, 2009 Eduard Kokoitõ (osseedi keeles Кокойты Джабейы фырт Эдуард, vene keeles: Эдуард Джабеевич Кокойты, gruusia keeles ედუარდ კოკოითი; sündinud 31. oktoobril 1964 Tshinvalis) oli Lõuna-Osseetia president 2001–2011.\nUus!!: Gruusia sõda ja Eduard Kokoitõ · Näe rohkem »\nUus!!: Gruusia sõda ja Eesti · Näe rohkem »\nUus!!: Gruusia sõda ja Euroopa Liit · Näe rohkem »\nUus!!: Gruusia sõda ja George W. Bush · Näe rohkem »\nGori (gruusia keeles გორი) on linn Gruusias Kura jõel, Thbilisist 76 kilomeetrit lääne pool.\nUus!!: Gruusia sõda ja Gori · Näe rohkem »\nGrigori Karassin (Григорий Борисович Карасин; sündinud 23. augustil 1949) on Venemaa diplomaat, asevälisminister alates 2005.\nUus!!: Gruusia sõda ja Grigori Karassin · Näe rohkem »\nUus!!: Gruusia sõda ja Gruusia · Näe rohkem »\nImpressum (MTÜ Impressum; Международный медиа-клуб (ММК) "Импрессум") on rahvusvaheline meediaklubi, mis loodi oktoobris 2008 ja on registreeritud mittetulundusühinguna Eestis.\nUus!!: Gruusia sõda ja Impressum (meediaklubi) · Näe rohkem »\nUus!!: Gruusia sõda ja Iraagi sõda · Näe rohkem »\nIzvestija logo Izvestija (1961) Izvestija (vene keeles Известия 'Sõnumid') on venekeelne päevaleht.\nUus!!: Gruusia sõda ja Izvestija · Näe rohkem »\nKadri Liik esinemas kaheksandal Lennart Meri konverentsilFoto: Ave Maria Mõistlik, 26. aprill 2015 Kadri Liik, 2010 (Foto:Välisministeerium) Kadri Liik (sündinud 9. juunil 1970) on eesti ajakirjanik ja poliitikaanalüütik.\nUus!!: Gruusia sõda ja Kadri Liik · Näe rohkem »\nPAGENAME (2008) Vladimer (Lado) Gurgenidze (gruusia keeles ვლადიმერ (ლადო) გურგენიძე; sündinud 17. detsembril 1970 Thbilisis) on Gruusia poliitik.\nUus!!: Gruusia sõda ja Lado Gurgenidze · Näe rohkem »\nUus!!: Gruusia sõda ja Läti · Näe rohkem »\nUus!!: Gruusia sõda ja Lõuna-Osseetia · Näe rohkem »\nUus!!: Gruusia sõda ja Leedu · Näe rohkem »\nLenta.ru logotüüp Lenta.ru on üks juhtivaid Venemaa e-ajalehti.\nUus!!: Gruusia sõda ja Lenta.ru · Näe rohkem »\nMarneuli on linn Gruusias Khvemo Kharthli piirkonnas, Marneuli rajooni keskus.\nUus!!: Gruusia sõda ja Marneuli · Näe rohkem »\nUus!!: Gruusia sõda ja Mihheil Saakašvili · Näe rohkem »\nUus!!: Gruusia sõda ja Moskva · Näe rohkem »\nNabucco plaanitav kulgemistee. Nabucco on kavandatav gaasijuhe, mis transpordiks maagaasi Türgist Austriasse, läbides teel Bulgaaria, Rumeenia ja Ungari.\nUus!!: Gruusia sõda ja Nabucco (gaasijuhe) · Näe rohkem »\nUus!!: Gruusia sõda ja Nicaragua · Näe rohkem »\nUus!!: Gruusia sõda ja Nicolas Sarkozy · Näe rohkem »\nNovaja Gazeta logo Novaja Gazeta (Новая газета) on Venemaa ajaleht.\nUus!!: Gruusia sõda ja Novaja Gazeta · Näe rohkem »\nUus!!: Gruusia sõda ja Okupatsioon · Näe rohkem »\nUus!!: Gruusia sõda ja Osseedid · Näe rohkem »\nPõhja-Osseetia Alaania Vabariik on Venemaa 1. järgu haldusüksus (vabariik) Põhja-Kaukaasia föderaalringkonnas.\nUus!!: Gruusia sõda ja Põhja-Osseetia · Näe rohkem »\nPhothi (gruusia omaladina Poti) on sadamalinn Lääne-Gruusias Samegrelos Musta mere ääres Rioni jõe suudme juures Kolhethi madalikul.\nUus!!: Gruusia sõda ja Phothi · Näe rohkem »\nUus!!: Gruusia sõda ja Poola · Näe rohkem »\nUus!!: Gruusia sõda ja Raul Sulbi · Näe rohkem »\nReuters on rahvusvaheline uudisteagentuur.\nUus!!: Gruusia sõda ja Reuters · Näe rohkem »\nRIA Novosti (Российское агентство международной информации «РИА Новости») on Venemaa riiklik uudisteagentuur peakorteriga Moskvas.\nUus!!: Gruusia sõda ja RIA Novosti · Näe rohkem »\nUus!!: Gruusia sõda ja Riigi tunnustamine · Näe rohkem »\nRTL Television (endine nimi RTL plus) on Saksamaa kommertstelekanal.\nUus!!: Gruusia sõda ja RTL Television · Näe rohkem »\nSenaki on linn Gruusias Samegrelo–Zemo Svanethi piirkonnas, Senaki rajooni keskus.\nUus!!: Gruusia sõda ja Senaki · Näe rohkem »\nUus!!: Gruusia sõda ja Sergei Bagapš · Näe rohkem »\nSergei Lavrov (2004) Sergei Viktorovitš Lavrov (sündinud 21. märtsil 1950 Moskvas) on Venemaa diplomaat, kauaaegne Venemaa alaline esindaja ÜRO juures, 9. märtsist 2004 välisminister.\nUus!!: Gruusia sõda ja Sergei Lavrov · Näe rohkem »\nright South Stream (vene keeles: Южный поток) oli kavandatav Musta mere kaudu kulgev gaasijuhe maagaasi transportimiseks Venemaalt Euroopa Liidu riikidesse.\nUus!!: Gruusia sõda ja South Stream · Näe rohkem »\nUus!!: Gruusia sõda ja Status quo · Näe rohkem »\nSulim Jamadajev (1973 — 30. märts 2009) oli tšetšeeni sõjaväelane, kes võitles Esimese Tšetšeenia sõja ajal välikomandörina Tšetšeeni iseseisvuslaste poolel, kuid läks Teise Tšetšeenia sõja alguses koos vendadega üle Venemaa poolele.\nUus!!: Gruusia sõda ja Sulim Jamadajev · Näe rohkem »\nUus!!: Gruusia sõda ja Thbilisi · Näe rohkem »\nThe Daily Telegraph on hommikuti Londonis ilmuv Suurbritannias ja rahvusvaheliselt levitatav laiaformaadiline (broadsheet) ajaleht.\nUus!!: Gruusia sõda ja The Daily Telegraph · Näe rohkem »\nThe Economist, 16. mai 1846. The Economist on ingliskeelne nädalakiri, mis vahendab majandus- ja rahvusvahelise poliitika uudiseid.\nUus!!: Gruusia sõda ja The Economist · Näe rohkem »\nThe New York Times (eesti keeles kasutatakse tavaliselt nimekuju New York Times) on rahvusvaheliselt tuntud ajaleht, mis asutati 1851.\nUus!!: Gruusia sõda ja The New York Times · Näe rohkem »\nTshinvali on linn Gruusias, Lõuna-Osseetia pealinn Šida Kharthli alal.\nUus!!: Gruusia sõda ja Tshinvali · Näe rohkem »\nUus!!: Gruusia sõda ja Venemaa · Näe rohkem »\nVenemaa Föderatsiooni relvajõudude embleem Venemaa Föderatsiooni relvajõudude lipp (avers) Venemaa Föderatsiooni Relvajõud on Venemaa Föderatsiooni kaitsejõudude ühisnimetus.\nUus!!: Gruusia sõda ja Venemaa Föderatsiooni Relvajõud · Näe rohkem »\nUus!!: Gruusia sõda ja Venemaa president · Näe rohkem »\nZugdidi on linn Gruusias, Samegrelo–Zemo Svanethi piirkonna keskus.\nUus!!: Gruusia sõda ja Zugdidi · Näe rohkem »\nUus!!: Gruusia sõda ja 1. august · Näe rohkem »\nUus!!: Gruusia sõda ja 11. august · Näe rohkem »\nUus!!: Gruusia sõda ja 12. august · Näe rohkem »\nUus!!: Gruusia sõda ja 13. august · Näe rohkem »\nUus!!: Gruusia sõda ja 14. august · Näe rohkem »\nUus!!: Gruusia sõda ja 15. august · Näe rohkem »\nUus!!: Gruusia sõda ja 2. august · Näe rohkem »\nUus!!: Gruusia sõda ja 2008 · Näe rohkem »\nUus!!: Gruusia sõda ja 26. august · Näe rohkem »\nUus!!: Gruusia sõda ja 5. august · Näe rohkem »\nUus!!: Gruusia sõda ja 7. august · Näe rohkem »\nUus!!: Gruusia sõda ja 76. kaardiväe õhudessantdiviis · Näe rohkem »\nUus!!: Gruusia sõda ja 8. august · Näe rohkem »\nUus!!: Gruusia sõda ja 9. august · Näe rohkem »\n2008. a Vene-Gruusia konflikt, 2008. aasta Lõuna-Osseetia sõda, Augustisõda, Gruusia-Vene sõda, Vene-Gruusia sõda, Venemaa–Gruusia sõda.


Autor admin 0 Kommentaarid 789 Vaatamised NUMEROLOOGIA, KUU JA ASTROLOOGIA\nReedel 11. Detsembril lõuna paiku väljub Kuu pimedusest, mis peale Täiskuud on loodud ja annab positiivseid märke. 11. Detsember on väljatulek ärevast perioodist, mis on loodud novembri Täiskuu poolt. Nagu ma kirjutasin novembri Täiskuu maagiate ja dimensiooni artikli juures, et Täiskuu mõjutused küündivad sellel korral järgmise Uue Kuu loomiseni, siis 11. detsember on suur valguskiir peale ärevat dimensioonide lahtiolekute aega.\nPeale võimukat eelmist Täiskuud, mis saabus Kaksikutes, on igal ühel vaja veidi hinge tõmmata ja leida enda jaoks aega ning Amburi Uus Kuu toobki selle.\nAMBUR mõjutab Uue Kuu loomist ja see annab kaasa selgeid mõtteid, selgust, asjade lahendamist, lihtsamat üksteise mõistmist, kiirendab ükskõik millist tegevust parasjagu tehakse, annab jõudu uuteks ettevõtmisteks ja on hea aeg kodust välja liikuda ning kõik oma tegemata tööd ära teha.\nAmburi poolt mõjutatud Uue Kuu loomine annab jõudu juurde positiivseks perioodiks, mis kestab vähemalt 25. detsembrini ehk detsembrikuu Täiskuuni.\nKuna Ambur annab Uuele Kuule head ja kiiret energiat, siis on hea aeg valmistada üht Uue Kuu maagiat, mis on seotud töö/erialaga - selle maagia leiate SIIT.\nMida toob Amburi Uue Kuu loomine ja selle mõjutused kuni Täiskuu loomiseni:\nUus Kuu toob uusi võimalusi ja paremat aega, mis kestab vähemalt kuni 25. detsembrini.\n- Sellel perioodil on hea aeg kodust välja astuda, end teistele inimestele avada, külla minna ja sotsiaalsem olla, kuna inimesed on positiivsed ning võtavad tingimusteta vastu kõiki. Ka sa ise oled tavapärasemast õnnelikum, rahulikum, tasakaalukam ja soovid enda tundeid, emotsioone ning teadmisi jagada.\nInimesed on positiivsed, esineb vähem riidusid, vaidlemisi ja kui need isegi tekivad, siis lahendused tulevad poole kiiremini. Ambur annab Uuele Kuule kiired lahendused ja viib ära mõttetud probleemid.\n- Ideaalne aeg ei ole aga toitumisharjumuste või sõltuvuste maha jätmiseks, kuna Ambur võtab ära enda tervise peale mõtlemise. Igasuguste toitumisalaste muudatuste peale soovitan mõelda kas enne Uue Kuu loomist ja peale Detsembri Täiskuud.\n- Suurepärane aeg enda kodus muudatusi teha ja Feng Shui järgi asju paika viia, kuna Uue Kuu loomisel tekkinud energiavibratsioon toob väga edukaid ettevõtmisi. Kuna kodu energeetika muutmisel on vaja sinu enda isikliku jõudu, et see toimiks, siis ongi see ajaperiood sobilik nendeks muudatusteks.\n- Hea aeg saabub ka suhetesse, mis on 2015 suhte aasta tõttu palju kannatanud. Ambur toob Uue Kuuga palju uusi võimalusi iseenda suhtumise muutmiseks suhtesse ja vastupidi ka partnerile need mõtted. Amburi Uus Kuu annab soodsa aja armastuse avaldamiseks, tunnete välja näitamiseks, kihlumiseks ja abiellumiseks. 11. detsembri ja 25. detsembri vahel esitatud käe palumised ja abielud saavad Amburi vastupidavast jõust osa. See aeg annab sellistele ettevõtmistele head armastuse õnne.\n- Peale ilusa aja toob see periood suuremat ohtu liikluses, kus on vaja rohkem tähelepanu pöörata, kuna ootamatused võivad avariisid põhjustada. Seega, kui te reisite ajavahemikus 11. - 25. detsember, siis võtke endale kaitse kristallid kaasa, et tagada enda poolt maksimaalne turvalisus ja õnn teel olles.\nRituaalid, mis sobivad 11. detsembril tegemiseks:\nKuna Ambur toob endaga kaasa palju materiaalsust ja õnne, siis valmistatakse erinevaid rahamaagiaid. Sobilikud rituaalid selleks päevaks on külluse nurga puhastamine, selle laadimine ja aktiveerimine uute kristallidega või külluslike esemetega. Majja võib tuua külluse taimi, milleks on Ahvileivapuu või Sulgvõhk. Põletatakse rohelist värvi küünlaid külluse kristallide kõrval ja tuuakse majja erinevaid ürte, mis sümboliseerivad jõukust nagu näiteks Sidrunhein, Basiilik või Koriander.\nSOOVIDE TÄITUMISE RITUAAL 11. DETSEMBRIL\n11. Detsembril valmista endale vee-eliksiir Märkistallist ja Quantum Quattrost nii, et hoiad neid kristalle veekannu sees rohkem kui pool tundi ning jood seda selle sama päeva vältel. Need kaks kristalli aitavad sinu soovmõtlemist tugevdada ja sõnumeid teele saata kohtadesse, kus neid hingedel on vaja kuulda, et need toimiksid. Vee-eliksiiri valmistades ja juues keskendu konkreetsele soovile, mida sooviksid enda ellu tuua ja tulevikus näha. Soov võib olla ükskõik milline, peaasi et see oleks südamesoov. Vee-eliksiiri kristalle saad hiljem teistes eliksiirides kasutada, kui neid konkreetseid kristalle läheb seal vaja. Mäekristall aitab soovil teele minna ja Quantum Quattro avab selleks tee. Quantum Quatrro on ainuke kristall, mis avab 11. detsembril soovide värava, kuna see on Amburiga ja maagiaga seotud.


Euroopa Liidu kaubamärk – Vastulausemenetlus – Euroopa Liidu kujutismärgi APE TEES taotlus – Varasemad registreerimata riigisisesed kujutismärgid, mis kujutavad ahvi – Suhteline keeldumispõhjus – Määruse (EÜ) nr 207/2009 artikli 8 lõige 4 (nüüd määruse (EL) 2017/1001 artikli 8 lõige 4) – Common law’ normistik, mis reguleerib tähise hõivamise peale esitatavat hagi (action for passing off) – Ühendkuningriigi liidust ja Euratomist väljaastumise leping\nNowhere Co. Ltd, asukoht Tokyo (Jaapan), esindaja: advokaat R. Kunze,\nJunguo Ye, elukoht Elche (Hispaania),\nmille ese on hagi EUIPO teise apellatsioonikoja 10. veebruari 2021. aasta otsuse (asi R 2474/2017-2) peale, mis käsitleb Nowhere Co. ja J. Ye vahelist vastulausemenetlust,\nkoosseisus: koja president G. De Baere, kohtunikud V. Kreuschitz (ettekandja) ja G. Steinfatt,\narvestades hagiavaldust, mis saabus Üldkohtu kantseleisse 21. mail 2021,\narvestades vastust, mis saabus Üldkohtu kantseleisse 30. juulil 2021,\n1 Junguo Ye esitas 30. juunil 2015 Euroopa Liidu Intellektuaalomandi Ametile (EUIPO) nõukogu 26. veebruari 2009. aasta määruse (EÜ) nr 207/2009 Euroopa Liidu kaubamärgi kohta (ELT 2009, L 78, lk 1) (muudetud redaktsioonis) (asendatud Euroopa Parlamendi ja nõukogu 14. juuni 2017. aasta määrusega (EL) 2017/1001 Euroopa Liidu kaubamärgi kohta (ELT 2017, L 154, lk 1)) alusel ELi kaubamärgi registreerimise taotluse.\n3 Kaubad ja teenused, mille jaoks kaubamärgi registreerimist taotleti, kuuluvad 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassidesse 3, 9, 14, 18, 25 ja 35.\n4 Kaubamärgitaotlus avaldati 9. detsembri 2015. aasta väljaandes Bulletin des marques communautaires nr 234/2015.\n5 Hageja Nowhere Co. Ltd esitas 8. märtsil 2016 määruse nr 207/2009 artikli 41 (nüüd määruse 2017/1001 artikkel 46) alusel taotletava kaubamärgi registreerimisele kõigi eespool punktis 3 nimetatud kaupade ja teenuste osas vastulause.\n6 Vastulause tugines muu hulgas kolmele varasemale registreerimata kaubamärgile, mida kasutatakse kaubanduses muu hulgas Ühendkuningriigis:\n7 Vastulause toetuseks esitatud varasemate registreerimata kaubamärkide osas tugineti määruse nr 207/2009 artikli 8 lõikes 4 (nüüd määruse 2017/1001 artikli 8 lõige 4) sätestatud põhjendusele.\n8 Vastulausete osakond lükkas 20. septembril 2017 vastulause tagasi.\n9 Hageja esitas 17. novembril 2017 EUIPO-le vastulausete osakonna otsuse peale määruse 2017/1001 artiklite 66–71 alusel kaebuse.\n10 Teine apellatsioonikoda jättis 8. oktoobri 2018. aasta otsusega (edaspidi „apellatsioonikoja esimene otsus“) kaebuse rahuldamata.\n11 Hageja esitas 7. jaanuaril 2019 Üldkohtu kantseleisse saabunud dokumendiga hagi apellatsioonikoja esimese otsuse tühistamiseks.\n12 Apellatsioonikoja ettekandja andis 29. aprilli 2019. aasta teates apellatsioonikoja menetluse pooltele teada, et apellatsioonikoda kavatseb oma esimese otsuse tühistada.\n13 Teine apellatsioonikoda tühistas 17. juuli 2019. aasta otsusega (asi R 2474/2017-2 (REV)) oma esimese otsuse vastavalt määruse 2017/1001 artiklile 103 ja komisjoni 5. märtsi 2018. aasta delegeeritud määruse (EL) 2018/625, millega täiendatakse määrust 2017/1001 ja tunnistatakse kehtetuks delegeeritud määrus (EL) 2017/1430 (ELT 2018, L 104, lk 1), artiklile 70 EUIPO tehtud ilmse vea tõttu.\n14 Üldkohus tõdes 18. detsembri 2019. aasta kohtumääruses Nowhere vs. EUIPO – Ye (APE TEES) (T‑12/19, ei avaldata, EU:T:2019:907), et puudub vajadus teha otsus apellatsioonikoja esimese otsuse peale esitatud hagi kohta, mille hageja esitas 7. jaanuaril 2019 Üldkohtu kantseleisse saabunud dokumendiga.\n15 Teise apellatsioonikoja 10. veebruari 2021. aasta otsusega (edaspidi „vaidlustatud otsus“) jäeti kaebus rahuldamata. Eelkõige leidis ta varasematel registreerimata kaubamärkidel põhineva vastulause osas, et pärast Suurbritannia ja Põhja-Iiri Ühendkuningriigi Euroopa Liidust väljaastumist ja pärast üleminekuperioodi lõppemist 31. detsembril 2020 ei saa hageja määruse nr 207/2009 artikli 8 lõike 4 alusel Ühendkuningriigi õigusaktide kohaselt enam tugineda common law’ normistikule, mis reguleerib tähise hõivamise peale esitatavat hagi (action for passing off) (vaidlustatud otsuse punktid 24–27).\n– lükata taotletava kaubamärgi registreerimistaotlus tagasi;\n18 Arvestades asjaomase registreerimistaotluse esitamise kuupäeva, milleks on 30. juuni 2015 (vt eespool punkt 1), mis on kohaldamisele kuuluva materiaalõiguse kindlakstegemisel määrav, kehtivad käesoleva juhtumi asjaoludele määruse nr 207/2009 materiaalõigusnormid redaktsioonis, mis kehtis enne Euroopa Parlamendi ja nõukogu 16. detsembri 2015. aasta määrusega (EL) 2015/2424, millega muudetakse nõukogu määrust (EÜ) nr 207/2009 ühenduse kaubamärgi kohta ja komisjoni määrust (EÜ) nr 2868/95 (millega rakendatakse nõukogu määrust (EÜ) nr 40/94 ühenduse kaubamärgi kohta) ning tunnistatakse kehtetuks komisjoni määrus (EÜ) nr 2869/95 siseturu harmoneerimisametile makstavate lõivude kohta (kaubamärgid ja tööstusdisainilahendused) (ELT 2015, L 341, lk 21), sisse viidud muudatusi (vt selle kohta 8. mai 2014. aasta kohtuotsus Bimbo vs. Siseturu Ühtlustamise Amet, C‑591/12 P, EU:C:2014:305, punkt 12, ning 18. juuni 2020. aasta kohtuotsus Primart vs. EUIPO, C‑702/18 P, EU:C:2020:489, punkt 2 ja seal viidatud kohtupraktika).\n19 Seetõttu tuleb käesoleval juhul materiaalõigusnormide osas mõista apellatsioonikoja poolt vaidlustatud otsuses tehtud ja poolte poolt määrusele 2017/1001 osutavaid viiteid nii, et nendega peetakse silmas määruse nr 207/2009 identse sisuga sätteid.\n20 Hageja põhjendab oma hagi üheainsa väitega, et on rikutud määruse nr 207/2009 artikli 8 lõiget 4.\n21 Lisaks nähtub hagiavalduse punktidest 2 ja 7, et hageja seab vaidlustatud otsuse kahtluse alla üksnes osas, milles apellatsioonikoda jättis vastulause tagasilükkamise muutmata – ja jättis seetõttu kaebuse rahuldamata – niivõrd, kuivõrd see põhineb varasematel registreerimata kaubamärkidel, ja seda üksnes osas, milles neid kaubamärke kasutatakse kaubanduses Ühendkuningriigis.\n22 Nimelt, sisuliselt leidis apellatsioonikoda vaidlustatud otsuse punktis 24, et pärast Ühendkuningriigi liidust väljaastumist ja pärast üleminekuperioodi lõppemist 31. detsembril 2020 ei ole õigused, mis võivad Ühendkuningriigis olemas olla, enam aluseks vastulausemenetlusele, mis põhineb muu hulgas määruse nr 207/2009 artikli 8 lõikel 4. Apellatsioonikoda leidis vaidlustatud otsuse punktis 26, et seega ei saa hageja määruse nr 207/2009 artikli 8 lõike 4 alusel Ühendkuningriigi õigusaktide kohaselt enam tugineda common law’ normistikule, mis reguleerib tähise hõivamise peale esitatavat hagi. Vaidlustatud otsuse punktist 27 nähtub, et mis puudutab õigusi, mis võivad Ühendkuningriigis olemas olla, ning eelkõige varasematel registreerimata kaubamärkidel ja määruse nr 207/2009 artikli 8 lõikel 4 põhinevaid õigusi, siis jättis apellatsioonikoda vastulause tagasilükkamise üksnes sel põhjusel muutmata.\n23 Kuigi hageja väidab sisuliselt, et ELi kaubamärgi registreerimise peale esitatud vastulauses osutatud varasema õiguse olemasolu kindlakstegemisel on asjakohane kuupäev registreerimistaotluse esitamise kuupäev, leiab EUIPO, et selline varasem õigus peab olemas olema nii sel kuupäeval kui ka kuupäeval, mil EUIPO teeb vastulause kohta lõpliku otsuse, see tähendab käesoleval juhul vaidlustatud otsuse vastuvõtmise kuupäeval.\n24 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT 2020, L 29, lk 7, edaspidi „väljaastumisleping“), mis on sõlmitud ELL artikli 50 lõike 2 alusel, jõustus 1. veebruaril 2020 (vt teatis Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu jõustumise kohta (ELT 2020, L 29, lk 189)), mistõttu vastavalt ELL artikli 50 lõikele 3 lõppes liidu õiguse kohaldamine Ühendkuningriigi suhtes alates sellest päevast (vt ka väljaastumislepingu põhjendus 4). Väljaastumislepingu artiklist 126 koostoimes artikli 127 lõike 1 esimese lausega nähtub siiski, et kui ei ole sätestatud teisiti, jätkati liidu õiguse kohaldamist Ühendkuningriigi suhtes ja Ühendkuningriigis üleminekuperioodil, mis algas lepingu jõustumise kuupäeval ja lõppes 31. detsembril 2020 (edaspidi „üleminekuperiood“).\n25 Lisaks ei ole väljaastumislepingu kolmanda osa IV jaotises (artiklid 54–61) sisalduvates intellektuaalomandit käsitlevates sätetes midagi mainitud selle kohta, milline tulemus on vastulausel, mis on esitatud enne väljaastumislepingu jõustumist Ühendkuningriigi õiguse kohaselt kaitstud varasema õiguse alusel ELi kaubamärgi registreerimise taotluse suhtes, mis samuti on esitatud enne selle lepingu jõustumist.\n26 Nimelt on käesoleval juhul selge, et taotletava kaubamärgi registreerimistaotluse esitamine (vt eespool punkt 1), taotletava kaubamärgi registreerimise peale vastulause esitamine (vt eespool punkt 5), selle vastulause tagasilükkamine vastulausete osakonna poolt (vt eespool punkt 8), apellatsioonikoja esimene otsus (vt eespoolt punkt 10), apellatsioonikoja otsus eelnimetatud otsus tühistada (vt eespool punkt 13) ning määrus, milles tuvastati, et puudub vajadus teha otsus kaebuse kohta, mille hageja esitas apellatsioonikoja esimese otsuse peale (vt eespool punkt 14), leidsid kõik aset enne väljaastumislepingu jõustumist ja seega igal juhul enne üleminekuperioodi lõppu.\n27 EUIPO haldustoimiku analüüsimisel ilmneb, et see ei sisalda ühtegi dokumenti, mis pärineks peaaegu 18 kuu pikkusest ajavahemikust alates tühistamisotsuse teatavakstegemisest apellatsioonikoja menetluse pooltele 22. augustil 2019 kuni vaidlustatud otsuse vastuvõtmiseni 10. veebruaril 2021. Seega ilmneb, et ainus asjakohane ning käesolevas asjas pärast väljaastumislepingu jõustumist ja üleminekuperioodi lõppemisest hilisem asjaolu on vaidlustatud otsus.\n28 Sellega seoses olgu märgitud, et Euroopa Kohtu praktikat arvestades, mille sisu kohaselt on kohaldamisele kuuluva materiaalõiguse kindlakstegemisel määrav selle kaubamärgi registreerimistaotluse esitamise kuupäev, mille peale on vastulause esitatud (vt eespool punkt 18), nähtub nüüdseks väljakujunenud kohtupraktikast, et suhtelise keeldumispõhjuse olemasolu hindamisel tuleb aluseks võtta selle ELi kaubamärgi registreerimise taotluse esitamise aeg, mille vastu vastulause esitati (30. jaanuari 2020. aasta kohtuotsus Grupo Textil Brownie vs. EUIPO – The Guide Association (BROWNIE), T‑598/18, EU:T:2020:22, punkt 19; 23. septembri 2020. aasta kohtuotsus Bauer Radio vs. EUIPO – Weinstein (MUSIKISS), T‑421/18, EU:T:2020:433, punkt 34; 1. septembri 2021. aasta kohtuotsus Sony Interactive Entertainment Europe vs. EUIPO – Wong (GT RACING), T‑463/20, ei avaldata, edasi kaevatud, EU:T:2021:530, punkt 118, ja 1. detsembri 2021. aasta kohtuotsus Inditex vs. EUIPO – Ffauf Italia (ZARA), T‑467/20, ei avaldata, EU:T:2021:842, punkt 58).\n29 Asjaolu, et varasem kaubamärk võib kaotada liikmesriigis registreeritud kaubamärgi staatuse ELi kaubamärgi registreerimistaotluse esitamisest hilisemal kuupäeval, eelkõige pärast asjaomase liikmesriigi liidust väljaastumist, ei oma vastulause lahendamise seisukohast põhimõtteliselt tähtsust (30. jaanuari 2020. aasta kohtuotsus BROWNIE, T‑598/18, EU:T:2020:22, punkt 19; 23. septembri 2020. aasta kohtuotsus MUSIKISS, T‑421/18, EU:T:2020:433, punkt 35, ja 1. detsembri 2021. aasta kohtuotsus ZARA, T‑467/20, ei avaldata, EU:T:2021:842, punkt 59).\n30 Peale selle ei ole asjaolul, et määruse nr 207/2009 artikli 8 lõike 4 alusel esitatud vastulause põhineb varasematel registreerimata ja Ühendkuningriigis kaubanduses kasutatud kaubamärkidel ning Ühendkuningriigi õiguses ette nähtud õigusel esitada tähise hõivamise peale hagi, tähtsust seoses vastulausega, mis on esitatud ELi kaubamärgi registreerimistaotluse peale enne väljaastumislepingu jõustumist ja üleminekuperioodi lõppemist (vt selle kohta 1. septembri 2021. aasta kohtuotsus GT RACING, T‑463/20, ei avaldata, edasi kaevatud, EU:T:2021:530, punktid 119 ja 120).\n31 Kuna taotletava kaubamärgi registreerimistaotlus esitati enne üleminekuperioodi lõppemist ja isegi enne väljaastumislepingu jõustumist (vt eespool punktid 1 ja 26), siis tuleb märkida, et varasemad registreerimata kaubamärgid võisid niivõrd, kuivõrd neid oli Ühendkuningriigis kaubandustegevuses kasutatud, põhimõtteliselt olla käesoleval juhul vastulause aluseks. Nagu hageja õigesti märgib, oleks apellatsioonikoda pidanud seda oma hinnangus arvesse võtma, kuid ta keeldus seda tegemast üksnes põhjusel, et üleminekuperiood oli vaidlustatud otsuse vastuvõtmise ajal lõppenud (vt eespool punkt 22).\n32 Käesoleval juhul ei sea EUIPO esitatud argumendid seda järeldust kahtluse alla.\n33 Esiteks väidab EUIPO, et määruse nr 207/2009 artikli 8 lõikes 4 on kasutatud oleviku ajavormi nii varasema õiguse olemasolu nõude kehtestamisel (nimetatud määruse artikli 8 lõike 4 punkt a) kui ka selle nõude kehtestamisel, et tähis „annab“ selle omanikule õiguse „keelata“ hilisema kaubamärgi kasutamine (sama määruse artikli 8 lõike 4 punkt b).\n34 Vastupidi EUIPO väidetele ei võimalda üksnes kindla kõneviisi oleviku kasutamine teatavas sättes teha mis tahes järeldust selle tõlgendamise kohta. Mis puutub määruse nr 207/2009 artikli 8 lõike 4 sõnastusse, siis tuleb märkida, et see säte algab sõnadega „[r]egistreerimata kaubamärgi […] omaniku vastuseisu korral“. Seega ei saa välistada, et olevik, mida seejärel selles sättes kasutatakse, viitab pigem vastulause esitamise hetkele, mitte vaidlustatud otsuse vastuvõtmise ajale.\n35 Teiseks, kuivõrd EUIPO rõhutab asjaolu, et komisjoni 13. detsembri 1995. aasta määruse (EÜ) nr 2868/95, millega rakendatakse nõukogu määrus (EÜ) nr 40/94 ühenduse kaubamärgi kohta (EÜT 1995, L 303, lk 1; ELT eriväljaanne 17/01, lk 189), eeskirja 19 lõike 2 punktis d on nõutud, et vastulause esitaja peab esitama tõendid määruse nr 207/2009 artikli 8 lõike 4 tähenduses varasema õiguse omandamise, kehtivuse ja ulatuse kohta, ning et määruse nr 2868/95 eeskirja 20 lõike 1 kohaselt toob selle nõude järgimata jätmine kaasa asjaolu, et vastulause lükatakse põhjendamatuna tagasi, siis olgu märgitud, et delegeeritud määruse 2018/625 artikli 80 ja artikli 82 lõike 2 punkti b kohaselt kuuluvad need määruses nr 2868/95 sätestatud menetlusnormid tõepoolest käesoleval juhul kohaldamisele.\n36 Määruse nr 2868/95 eeskirja 20 lõike 1 sõnastusest tuleneb siiski, et tõend varasema õiguse olemasolu, kehtivuse ja kaitse ulatuse kohta tuleb esitada enne nimetatud määruse eeskirja 19 lõikes 1 nimetatud tähtaja möödumist. EUIPO haldustoimikust nähtub aga, et käesoleval juhul määrati selleks tähtajaks 2. august 2016, seda pikendati ainult ühel korral kuni 2. oktoobrini 2016 ning seega kuupäevani oluliselt enne väljaastumislepingu jõustumist ja üleminekuperioodi lõppu.\n37 Seega tuleb tõdeda, et vähemalt käesoleval juhul on EUIPO viidatud määruse nr 2868/95 sätetega vastuolus tema väide, mille kohaselt on käesoleval juhul varasemate õiguste olemasoluks asjakohane kuupäev vaidlustatud otsuse vastuvõtmise kuupäev.\n38 Kolmandaks, kuivõrd EUIPO viitab asjaolule, et vastavalt määruse nr 207/2009 artikli 42 lõigetele 2 ja 3 tuleb varasemal kaubamärgil põhinev vastulause tagasi lükata, kui vastulause esitaja ei ole seda kaubamärki tegelikult kasutanud, siis tuleb kõigepealt märkida, et vastulause kontrollimine ei eelda süstemaatiliselt varasema kaubamärgi tegeliku kasutamise kontrollimist. Nimelt tuleneb üheselt määruse nr 207/2009 artikli 42 lõikest 2, millele sama määruse artikli 42 lõikes 3 on viidatud, et vastulause esitaja peab üksnes taotleja nõudmisel tõendama, et ta on registreerimistaotlusele esitatud vastulauses viidatud varasemat kaubamärki tegelikult kasutanud. EUIPO ei saa seda aspekti omal algatusel analüüsida.\n39 Igal juhul tuleb tõdeda, et määruse nr 207/2009 artikli 42 lõikes 2 on käesoleva juhtumi asjaoludele kohaldatavas redaktsioonis (vt eespool punkt 18) viidatud viiele aastale enne ELi kaubamärgi taotluse esitamiskuupäeva, mitte ajavahemikule, mis lõpeb kuupäeval, mil EUIPO teeb vastulause kohta lõpliku otsuse. Seega ei toeta see säte ka EUIPO väidet, et aluseks tuleb võtta see viimane kuupäev.\n40 Neljandaks, mis puutub mitmesse viitesse sätetele ja kohtupraktikale kehtetuks tunnistamise taotluste kohta, siis on Üldkohus juba märkinud, et need ei pruugi olla asjakohased vaidluse raames, mis puudutab vastulausemenetlust (vt selle kohta 6. oktoobri 2021. aasta kohtuotsus Indo European Foods vs. EUIPO – Chakari (Abresham Super Basmati Selaa Grade One World’s Best Rice), T‑342/20, edasi kaevatud, EU:T:2021:651, punkt 22).\n41 Viiendaks, kuna EUIPO leiab sisuliselt, et alates üleminekuperioodi lõppemisest ei teki taotletava kaubamärgi ja varasemate registreerimata kaubamärkide vahel vastuolu, kui neid kasutatakse Ühendkuningriigis kaubanduses, siis eirab ta asjaolu, et vastavalt määruse 2017/1001 artiklile 51 on taotletav kaubamärk registreeritud, kui vastulause korral menetlus lõpeb, muu hulgas vastulause tagasilükkamise teel. Määruse 2017/1001 artiklist 52 nähtub sõnaselgelt, et registreerimine kehtib alates taotluse esitamise kuupäevast, mitte ainult võimaliku vastulause lõpliku tagasilükkamise kuupäevast.\n42 Sellest tuleneb, et isegi kui möönda, et pärast üleminekuperioodi lõppemist ei saa asjaomaste kaubamärkide vahel vastuolu enam tekkida, oleks taotletava kaubamärgi registreerimise korral selline vastuolu siiski saanud esineda ajavahemikul alates ELi kaubamärgi registreerimistaotluse esitamisest kuni üleminekuperioodi lõppemiseni, st käesoleval juhul ajavahemikul alates 30. juunist 2015 (vt eespool punkt 1) kuni 31. detsembrini 2020 (vt eespool punkt 24) ehk viie ja poole aasta pikkusel ajavahemikul. On aga raske mõista, miks ei saa anda kaitset hageja varasematele registreerimata kaubamärkidele, mida Ühendkuningriigis kasutati kaubanduses ka sel ajavahemikul, eelkõige taotletava kaubamärgi võimaliku kasutamise vastu, mis hageja arvates on esimesena nimetatud kaubamärkidega vastuolus. Seetõttu tuleb samuti tunnustada, et hagejal on selle ajavahemiku osas oma vastulause rahuldamise vastu õigustatud huvi.\n43 Seevastu oleks apellatsioonikoja menetluse teisel poolel lubatud esitada uus taotletava kaubamärgi registreerimise taotlus alates üleminekuperioodi lõppemisest, mis ei oleks mingil juhul vastuolus varasemate registreerimata kaubamärkidega, niivõrd kui neid on Ühendkuningriigis kasutatud kaubandustegevuses.\n44 Kuuendaks tuleb tagasi lükata ka EUIPO argument, et taotlejal on määruse 2017/1001 artikli 139 alusel võimalik muuta oma ELi kaubamärgi taotlus riigisisesteks kaubamärgitaotlusteks kõikides liidu liikmesriikides, eelkõige juhul, kui esimene taotlus lükatakse tagasi asjaomase vastulause alusel, säilitades samas taotluse esitamise kuupäeva. EUIPO sõnul võiks taotleja nii saavutada sama kaubamärgi kaitse samal territooriumil tülikal ja kulukal viisil, samas kui liidus registreerimise takistust enam ei eksisteeri.\n45 Ühelt poolt on need kaalutlused asjakohased põhimõtteliselt kogu vastulausete menetluse kohta (vt selle kohta 6. oktoobri 2021. aasta kohtuotsus Abresham Super Basmati Selaa Grade One World’s Best Rice, T‑342/20, edasi kaevatud, EU:T:2021:651, punkt 26). Teiselt poolt, võttes arvesse, et EUIPO ise märgib õigesti, et määruse 2017/1001 artikli 139 lõike 3 kohaselt on ELi kaubamärgi taotluse muutmisest tuleneval riigisisese kaubamärgi taotlusel asjaomases liikmesriigis ELi kaubamärgi taotluse esitamise kuupäev, tuleb uuesti nentida, et nii oleks ajavahemikul ELi kaubamärgi taotluse esitamisest kuni üleminekuperioodi lõppemiseni võinud tekkida vastuolu (vt eespool punkt 42).\n46 Seetõttu ei saa ükski EUIPO esitatud argument toetada tema seisukohta, et vaidlustatud otsuse vastuvõtmise kuupäev – mis oli ainus asjaolu, mis käesoleval juhul leidis aset pärast üleminekuperioodi lõppu – oli käesoleva vaidluse lahendamiseks asjakohane kuupäev. Seega tuleb ainsa väitega nõustuda ja vastavalt hageja esimesele nõudele vaidlustatud otsus tühistada.\n47 Oma teises nõudes palub hageja Üldkohtul lükata taotletava kaubamärgi registreerimistaotlus tagasi, mida tuleb mõista nõudena, et Üldkohus teeks otsuse, mille EUIPO oleks hageja arvates pidanud tegema, ja seega muutmisnõudena määruse 2017/1001 artikli 72 lõike 3 alusel. Kuigi Üldkohtu pädevus vaidlustatud otsust muuta ei anna talle pädevust asendada apellatsioonikoja põhjendus enda omaga ega hinnata küsimust, mille kohta apellatsioonikoda ei ole veel seisukohta võtnud, tuleb seda pädevust teostada olukordades, kus Üldkohtul on pärast apellatsioonikoja antud hinnangu läbivaatamist võimalik faktiliste ja õiguslike asjaolude alusel – nagu need on tuvastatud – määrata kindlaks, millise otsuse oleks apellatsioonikoda pidanud tegema (5. juuli 2011. aasta kohtuotsus Edwin vs. Siseturu Ühtlustamise Amet, C‑263/09 P, EU:C:2011:452, punkt 72).\n48 Käesoleval juhul piirdus apellatsioonikoda aga sellega, et eitas registreerimata varasemate kaubamärkide asjakohasust niivõrd, kuivõrd neid on kasutatud kaubandustegevuses Ühendkuningriigis (vt eespool punktid 22 ja 31). Apellatsioonikoda ei hinnanud, kas põhjendatud oli määruse nr 207/2009 artikli 8 lõikes 4 ette nähtud vastulause alus, mis põhines neil kaubamärkidel, mistõttu ei ole Üldkohtu ülesanne selle otsuse muutmise raames seda hinnangut anda. Seega tuleb hageja teine nõue tagasi lükata.\n49 Lisaks olgu märgitud, et liidu kohtule EUIPO apellatsioonikoja otsuse peale esitatud hagi raames on vastavalt määruse 2017/1001 artikli 72 lõikele 6 EUIPO ülesanne võtta vajalikud meetmed liidu kohtu otsuse täitmiseks. Seega peab EUIPO tegema järeldused liidu kohtu otsuse resolutsioonist ja põhjendustest (vt 31. jaanuari 2019. aasta kohtuotsus Pear Technologies vs. EUIPO – Apple (PEAR), T‑215/17, ei avaldata, EU:T:2019:45, punkt 81 ja seal viidatud kohtupraktika). Seega tuleb osas, milles hageja palub oma kolmandas nõudes ja teise võimalusena Üldkohtul saata asi EUIPO-le uuesti läbivaatamiseks tagasi, asuda seisukohale, et sellisel nõudel ei ole iseseisvat objekti, kuna see on üksnes vaidlustatud otsuse tühistamise esimese nõude tagajärg.\n50 Üldkohtu kodukorra artikli 134 lõike 1 kohaselt on kohtuvaidluse kaotanud pool kohustatud hüvitama kohtukulud, kui vastaspool on seda nõudnud. Kuna EUIPO on nõuete peamises osas kohtuvaidluse kaotanud, tuleb kohtukulud hageja nõude kohaselt välja mõista EUIPO-lt.\n1. Tühistada Euroopa Liidu Intellektuaalomandi Ameti (EUIPO) teise apellatsioonikoja 10. veebruari 2021. aasta otsus (asi R 2474/2017-2).\n3. Mõista kohtukulud välja EUIPO-lt.


Rakveres toimub homme töömess | Töötukassa\nAvaleht / Rakveres toimub homme töömess\nRakveres toimub homme töömess\nLisatud 02.04.2014 | Uuendatud 03.04.2014\nHomme, 3. aprillil, toimub Rakvere Spordikeskuses (Kastani 12) töömess „Leia töö Eestis või mujal Euroopas“.\nMessile on oodatud kõik inimesed, kes on huvitatud töötamisvõimalustest nii Lääne-Virumaal kui ka mujal. Tööotsijad saavad tutvuda tööpakkumistega, vestelda tööandjatega ning kuulda töötamise tingimustest otse tööandjalt. Tööandjatel on võimalus end tutvustada ning uusi töötajaid leida.\nTöötukassa Lääne-Virumaa osakonna juhataja Inge Alametsa sõnul korraldatakse Rakveres töömessi esimest korda. „Messi peamine eesmärk on viia kokku tööandja ja tööotsija, et mõlemad saaksid rohkem infot tööturul toimuvast,“ sõnas Alamets. „Messil osalevad väga erinevad tööandjad, nii oma tegevusvaldkonna kui ka suuruse poolest. Lisaks püsivatele töökohtadele pakutakse ka hooajatöid ning loodame, et iga osaleja leiab enda jaoks midagi huvipakkuvat,“ lisas ta.\nUksed on avatud kella 11.00 – 15.00. Lähem info töömesside kodulehelt www.toomess.ee.


Prokurör: praamihankel on Tallinna Sadama uurimises suur osa - Uudised - Majandus\nProkurör: praamihankel on Tallinna Sadama uurimises suur osa\nLisatud pressikonverentsi salvestus\nRiigiprokurör Laura Feldmanis ütles tänasel pressikonverentsil, et Tallinna Sadama juhtide Ain Kaljuranna ja Allan Kiili poolt süsteemselt altkäemaksu võtmise uurimine on seotud Esteve terminali ja HTG Investiga, kes on Tallinna Sadama pikaajalised lepingulised partnerid. Altkäemaksu anti ja võeti nende lepingute toimimiseks. Kinnipeetud inimesed on seotud nende ettevõtetega. Lisaks altkäemaksu võtmisele, andmisele ja kaasaaitamisele on esitatud kahtlustused ka rahapesus.\nFeldmanis kinnitas, et ka praamlaevade hankimisel on altkäemaksu kahtlustus, kuid see ei ole seotud MKMi korraldatud hankega. «Ei ole tõendeid ega tuvastatud, et MKMi hankes oleks rikutud reegleid või tehtud põhjendamatuid eelistusi. Kuid on alus arvata, et Tallinna Sadama juhid on saanud praamide ostmisega seoses altkäemaksu,» ütles Feldmanis.\nFeldmanis ütles, et uurimises tehakse koostööd teiste riikidega, sealhulgas Poolaga, kust telliti osa parvlaevu. Hiljem täpsustas ta, et praamlaevade soetamisel on altkäemaksu võtmise kahtlustus ainult Allan Kiilil, mitte Ain Kaljurannal. Prokurör sai vaid öelda, et altkäemaksu andja on raha edastanud, kuid mitte seda, kas see on ka kätte saadud.\nProkuröri sõnul on Kaljurand võtnud kahtlustuse kohaselt altkäemaksu sadu tuhandeid eurosid, Kiil aga miljoneid eurosid. Rahapesu kahtlustus tähendab tema sõnul seda, et kahtlustatavad on üritanud saadud altkäemaksu ja seotust sellega varjata.\nTa kirjeldas, et kõik kahtlustustega seotud sõlmitud lepingud ise ei ole ebaseaduslikud, kuid Kiil ja Kaljurand on saanud nende sõlmimisel lisahüvesid. Uurimist alustati sel aastal, kuid tuvastatud episoodid ulatuvad 2009. aastasse. Osa neist on seotud parvlaevade hankimisega, osa teiste lepingute ja tehingutega.\nAltkäemaks ei liikunud otse Kiilile ja Kaljurannale, vaid mitme isiku ja äriühingu kaudu, kuid Feldmanise sõnul on kahtlustatavad mingi osa altkäemaksust kindlasti kätte saanud.\nAS HTG Invest on 1998. aastal asutatud veoste ümberlaadimist teostav eraettevõte, mis kuulub Tallink Grupp ASile. Nad asuvad Tallinna sadama koosseisu kuuluvas Vanasadamas, mis on kaugele minevikku ulatuva kaupade ümberlaadimise traditsiooniga sadamakoht Tallinna kesklinna lähedal. HTG Invest on suurim RO-RO operaator Tallinnas.\nESTEVE terminal on alates 1997. aastast ASi Tallinna Sadam koosseisu kuuluvas Paldiski Lõunasadamas tegutsev stividorifirma. ESTEVE Terminal pakub kauba laadimis- ja ladustamiseteenuseid Euroopa Liidu kõige idapoolsemas liikmesriigis.\nRiigiprokuratuuris toimus täna kell 11 pressikonverents, kus prokurör Laura Feldmanis andis esimest korda täpsemat informatsiooni Tallinna Sadama tänaseks endiste juhtide Ain Kaljuranna ja Allan Kiili altkäemaksu võtmise uurimise kohta.\n26. augustil pidasid kaitsepolitseiameti töötajad altkäemaksu võtmises kahtlustatavatena kinni ASi Tallinna Sadam juhatuse esimehe Ain Kaljuranna ja juhatuse liikme Allan Kiili. Mõlemat meest kahtlustatakse suures ulatuses altkäemaksu võtmises pikema aja jooksul.


Kodutud foorum - Teema: üheöösuhe, aga kuidas edasi?\nKodutud.com » Suhted » üheöösuhe, aga kuidas edasi?\nAutor: Teema: üheöösuhe, aga kuidas edasi?\nViimane külastus: 13.07.2007\npostitatud 17.06.2007 kell 20:12\nüheöösuhe, aga kuidas edasi?\nJuhtus selline asi, et nädal tagasi sain peol tuttavaks tüdrukuga, kellega asjad samas edasi arenesid ning lõpuks tema juures olime. koju läksin järgmisel päeval.\nühesõnaga suht tüüpiline üheöösuhe, mis minu jaoks oli esimene.\nkäime muidu samas koolis, küll on meil erinevad erialad ja tema läheb teisele kursusele ning mina lõpetan. samas olen teda eelnevalt tähele pannud ja sama ütles tema ka minu kohta. aga probleem on selles, et ma mõtlen endiselt ta peale. oleme ka põgusalt rääkinud peale tehtut, aga kuna olen suht häbelik, siis see eriti pikalt ei kestnud, ma kuidagi ei saanud öeldud, et tahaks temaga rohkem kohtuda.\nhiljem saatsin talle sõnumi, et sooviks temaga rohkem kohtuda, kui ta huvitatud on. tema vastus oli, et kuigi meie ühine öö talle meeldis, ta siiski sellest niiväga huvitatud ei ole. ja näeme siis kui näeme. et nagu suht konkreetne vastus, aga siiski mõtlen, et ehk peaks veel üritama. näiteks kirjutama talle pikemalt või mis iganes. natuke härib ka asjaolu, et meie ühisel ööl vedas mu meheuhkus mind alt (mis nagu kunagi varem pole probleemiks olnud ). aga üritasin selle puudujäägi muul viisil heastada, mis ka enamvähem tundus õnnestuvat. hommikul töötas kõik normaalselt, aga temal olid päevad hakanud, nii et jällegi ei kukkunud asjad nii välja, kui oleks pidanud. samas mõtlengi, ehk oli see tema üheks äraütlemis põhjuseks? hmm, tundub küll veidi totter.\naga ikkagi küsimus, et kas peaks veel üritama temaga rääkida, või jätma asja nii nagu oli ?\npostitatud 17.06.2007 kell 20:19\nÜks põhjus,miks see tüdruk end sinuga siduda ei taha,on see,et ta kardab suhte tõsiseks minekut ja kooli pooleli jäämist. Proovige asja kergelt võtta .\npostitatud 17.06.2007 kell 20:55\nÄra nüüd põe niiväga,ega üks öö veel midagi paikka pane.... Neid öid tuleb vast veel(kui vähegi ennast liigutada viicid!) ja mitte ainult selle tüdrukinimesega (ma väga loodan) ja kui see maastik veica rohkem nende õiekestega täitub (sry mu vihmasest ilmast tingitud romantilisus!), küll siis oskad ilma selle foorumi ja siinsete modede abita valida endale õie,...või isegi mitu\npostitatud 17.06.2007 kell 21:00\negas küsimus polegi nii väga selles, kas ja kes veel tuleb. pigem ikkagi selles konkreetses inimeses.\nniipalju veel, et enne seda oli mul suhe, mis kestis pea 6 aastat ja siis siiski metsa läks.\npostitatud 17.06.2007 kell 21:08\nAlgne postitaja: kuubik\nkas just rääkida,aga temaga seksida võiksid küll,võibolla on sulle see siiani saladus olnud,aga heast seksist tavaliselt ära ei öelda\npostitatud 17.06.2007 kell 22:09\nMis vahet, ühe öö suhe või mitte... , ise usaldan suhet mille järel midagi hinge magusalt kiibitsema jääb\nMuiste rüütlid käisid tüdruku akna all aastaid lunimas, aga sina lööd juba esimese MSN-i peale vedelaks ... mees taob rauda kuni mõõk valmis\npostitatud 17.06.2007 kell 22:36\nJust nimelt. Võitle, valluta, vala verd!\npostitatud 18.06.2007 kell 00:22\nära heida meelt...ära ka liigselt peale käi.küll kõik läheb hästi\npostitatud 18.06.2007 kell 07:35\ninimene ei taha suhet, mis siis kiimelda ja tagant utsitada? Ju ei ole valmis, tahab vaba ja vallatu olla või mis iganes põhjusel..\nTuleb leida inimene kes tahab sinuga samasid asju ja väärtusi ja siis tegutseda. Ja see teie ühine öö... no kamoon, mis siin põdeda, noored inimesed juu\npostitatud 18.06.2007 kell 08:41\nma ei saa aru mis siin imestada on ma tegin ka nii kui noor olin, maha , taha ja ukse taha\npostitatud 18.06.2007 kell 08:52\nPhmt selleks ju üheöösuhted ongi, et nautida ja vsjoo. Ma kuskilt lugesin, et tüdrukud ei taha eriti üheöösuhte partneriga midagi tõsisemat aretada. Igatahes, kui ta ütles Sulle ei, siis ära käi peale, sest see on jubetüütu.\npostitatud 18.06.2007 kell 09:31\nups ei lugend korralikult, kle kutt kui sul kõvaks ka ei läinud mis asi siin siis erutav oli?\ndziisus mul hakkaks häbi ja teist korda ei läheks mitte selline asi läbi irwwwwwwwwww\nesimene kord peab alti olema super, super siis võid ise võtta või jätta aga nüüd tehti seda sinuga kuna sa olid sitt, see, et õeldi, et meeldis oli vaid su enda pärast, ma ka ei ütle igakord sitasti vaid läbi lillede.\npostitatud 18.06.2007 kell 13:24\nsiiski mõtlen, et ehk peaks veel üritama. näiteks kirjutama talle pikemalt või mis iganes\nMa arvan, et "mis iganes" sobib. Loomulikult võid ka kirjutada. Aga sa harjuta! Kirjuta meile siin nagu sa kirjutaksid talle. Me ütleme, kas sobib ja parandame ka kirjavead.\npostitatud 18.06.2007 kell 14:31\nUnusta ta ära, räägib ise kui tahab. Kui ei taha siis polegi vaja. Naised ei tea ilmaski mida nad tahavad, peale selle, et nad tahavad et neid tahetaks.\npostitatud 18.06.2007 kell 14:46\nMeil on siin mitmed ... naistes pettunud mehed... Või peaks ütlema lausa, et kibestunud mehepojad?\npostitatud 18.06.2007 kell 14:55\nma ütleks ,et naised on väga normaalne sugu eriti veel vanemad naised al-la altes 30 kuni 70 väga pandavad ja on ka millest rääkida\nvõibolla isegi õpetavad mõnd uut nippi\npostitatud 18.06.2007 kell 14:56\nMina küll pettunud ei ole, peaaegu igast naisest võib midagi meeldivat leida. Ma lihtsalt ei loo endale mõttetuid illusioone\npostitatud 18.06.2007 kell 15:52\nNaised ei tea ilmaski mida nad tahavad, peale selle, et nad tahavad et neid tahetaks.\nkõik ei taha ka seda\ntema vastus oli, et kuigi meie ühine öö talle meeldis, ta siiski sellest niiväga huvitatud ei ole. ja näeme siis kui näeme.\nmina loen siit puhtalt valja kylma viisakuse.\npostitatud 18.06.2007 kell 20:56\nEga sa mind silmas pidanud, anne?\nMa tegelikult fantastiliselt idealist... ikkagi veel\nJumalast õige tähelepanek!\npostitatud 18.06.2007 kell 21:07\n:lol Issand, püha jumal, Anne, äkki kirjutad hoopis ise, noh, nagu filmis...pärast armutakse kirja kirjutajasse...\nKui tütarlaps ütleb julgelt otse, et pole huvitatud, ei tasu peale käima hakata. Minu kogemused näitavad, et asjad peavad sujuma loomulikul teel ja iseenesest. Pealetükkivad persoonid, isegi kui nad on ligitõmbavad, saavutavad vastupidise tulemuse. Saad mõttele pihta? Kirjutada ju võid aga ära ainult ühte nämmutama hakka. Tasapisi tegutse. Kui ikka ei taha siis pole miskit teha...\npostitatud 28.06.2007 kell 14:01\nSuht lihtne case.\nÄra käi pinda talle....suhtle põgusalt...ja ürita lihtsalt süütule veinile või filmiõhtule kutsuda..\nKui se õnnestub saad ka uuesti kõik läbi teha...\nÜrita asi regulaarsemaks muuta\nära hakka tunnetest midagi patrama ...hirmutad ta kohe eemale.Võta asja mõistusega ja ürita mitte tundeid kaasa haarata.\npostitatud 28.06.2007 kell 14:03\nSheik soovitab siis tuimalt toppida\npostitatud 28.06.2007 kell 14:05\nsõna "üheöösuhe" annab ju täieliku vastuse, edasi enam ju suhet pole\npostitatud 28.06.2007 kell 14:13\n:lol Issand, püha jumal, Anne, äkki kirjutad hoopis ise, noh, nagu filmis...pärast armutakse kirja kirjutajasse... :\nOi ei! Mina küll kirjutada ei tohiks - see hirmutaks naisinimese hoopis ära.\n22 päringut, mis võtsid aega 0.0201170 sekundit


Marathon100 - Uudised - Juuli kokkuvõte. Kas see on siis normaalne?\nTäiesti uskumatu aga tegin ära! 311 km ühe kuuga. Veel eelmine kuu tundus, et juuli tuleb hullumeelne aga täna enam mitte - kõik on tehtav, kui on tahet! Viimased kaks nädalat tuli joosta võidu ajaga ja kui alguses arvasin, et une arvelt on seda raske teha, siis tegelikult oli hommikul joosta ülimalt mõnus. Hommikujooksude plussid on need, et joosta on vaikne, kellestki ei pea mööduma, sõiduteid võib ületada üsna suvalt, piisavalt jahe vältimaks ülekuumenemist, hommikupäikesest valgustatud loodus on palju ilusam kui päeval ja noh, ülejäänud päev on murevaba - trenn on ju tehtud!\nViimased kolm trenni tulid aga üsna raskelt ja käis üks suur minutite lugemine. Kui jalad veel jooksid, siis aju oli küll otsi andmas. Annaks taevaisa mulle mõistust edaspidi jääda normaalsetesse piiridesse. Tegelt ka, nii natuke oli eilsel pikal jooksul puudu, et ma mitte kunagi enam ei jookse. Seisma ei saanud ka jääda, sest mõte koju jalutada tundus veel hullem. Kaks-kolm minutit kauem piinlemist - tänan ei! :D Õnneks ootab ees väike treeningpuhkus ehk nädala peale on vaja joosta kõigest 24 km, mida on vähem kui mu viimases treeningus üksi oli. Juhei!\nÜks jooks Tallinnas\n...sh trennipäevi 22x\ntreeningutele kulunud aeg: 40 h\nkogutud kilomeetrid: 311,4 km\ntrennidega põletatud kalorid: 14 002 kcal\nmaha joostud sammude arv: 298 958, mis teeb terve kuu peale ca 9600 sammu päevas või ca 13 000 sammu treeningpäeva kohta\nPikkadel jooksudel katsetasin ka uusi geele ja pean tunnistama, et olen leidnud endale uue lemmiku aga kuna mul on kaks geeli veel proovimata, siis sellest pikemalt hiljem. Juuli tegi eriliseks ka asjaolu, et kõik jooksud said tehtud kindla tempo järgi olenemata pulsist. Ühest küljest oli põnev, pakkus ajule uusi impulsse aga teisest küljest oli sedasi joosta ka veidikene raskem, sest olenemata sellest, kas oli langus või tõus, puhus vastu- või taganttuul, tuli tabada õiget tempot.\nTartus tuli rohkem edasi-tagasi joosta.\nAugustis ootab ees kaks jooksuvõistlust: Ööjooksu poolmaraton ja jooks ümber Ülemiste järve. Neist esimese suhtes olen hetkel ühel põhjusel nõutu ja see, kas ma lähen rekordit või elu aeglaseimat jooksu jooksma, selgub küll vist alles jooksu ajal. Aga põnevil olen küll! Ülemiste järve jooksu ootan samuti põnevusega, juba selle raja pärast. Lisaks neile tuleb ka Tartu Suvejooks, kus ma küll ei jookse aga osaline olen ikka.\nMainimata ei saa ka jätta, et maratonini on jäänud kõigest 40 päeva. NELIKÜMMEND!!! Suur töö on ära tehtud ja juba kuue nädala pärast on ka maraton ühte- või teistpidi tehtud! Natuke on kahju ka, sest on olnud tore aeg, hindamatu kogemus! :)\nJooksmiste vahepeal sai ka seljakotiga ringi rännatud.\nKristina valmistub SEB Tallinna maratoniks Jooksupartneri klubis Einar Kaigase juhendamisel. Tema tegemistel võid hoida pilgu peal ka tema blogi lugedes.


küpsis | maarjakokkab\nVenna 25. juubeliks oli vaja 25-30 pealisele seltskonnale miskit magusat lauale. Esimene mõte oli kringel, kuid kuna esimene kringlitegu kuulub veel tegemata asjade nimekirja, siis pidasin seda ettevõtmist liiga riskantseks…\nJärgmisena tuletas mulle ennast meelde küpsietort. No ei tea mina sellist inimest, kellele see ei maitseks! Loomulikult on igal ühel oma firmaküpsisetort, mis eriti mokkamööda on. Mul firmakat pole, seega tuli midagi välja mõelda. Parandan ennast – nüüd on olemas antud tordi näol! Lahkusin venna sünnipäevalt vahetult enne tordisöömist, paludes endale paar tükki kõrvale panna, et saaksin sõbranna juurde kohvitama minnes kaasa võtta. Kuid venna helistas ca 30 minuti pärast ja teatas, et 120-st küpsisest tehtud tordist on järel vaid 5 tükki, mille allesjäämise eest ta võitleb, sest rahvas nõuab lisa. Mis võiks olla parim tunnustus kui selline tagasiside 🙂\nArvestasin inimese peale ühe küpsise suuruse tüki, seega 30-tükilise 4-kihilise tordi peale kulus:\n8 pakki küpsiseid (Selga kakao- ja kondenspiimamaitselised)\n1,5 kg hapukoort (2 pakki 20%, 1 pakk 10%)\n2 pakki vanilje-maitselist halvaad (400g kokku)\nkaunistamiseks 100g tumedat shokolaadi\nKui teed koogi päev varem valmis, siis pole immutada vaja. Vastasel juhul immutaksin tõenäoliselt kange kohviga. Selga küpsiste puhul tuleb küpsised vaid korraks vedeliku sisse kasta või pealt pintseldada, muidu vettivad nad liiga läbi. Kalevi küpsiseid võib julgemalt leotada.\nSega kokku hapukoored, millest pane 1/4 kõrvale.\nRiivi halvaa ning sega suurema osa hapukoorega.\nKõrvalepandud hapukoore sisse pigista poolest laimist pressitud mahl.\nHaki pooled maasikad väikesteks tükkideks, ülejäänud pool jäta kaunistamiseks.\nLao suuremale kandikule 5×6 kiht tumedaid küpsiseid.\nMääri peale hapukoore-halvaa segu.\nLao uus kiht heledaid küpsiseid, millele määri laimiga maitsestatud hapukoor ning laota peale tükeldatud maasikad.\nLao kiht tumedaid küpsiseid, millele määri kiht hapukoore-halvaa segu.\nViimaseks lao heledate küpsiste kiht, millele järelejäänud hapukoore-halvaa segu.\nPealt kaunista maasikate, purustatud küpsistega, sulatatud tumeda shokolaadiga või muu meelepärasega. (Minu fantaasia on kaunistamise koha pealt küllaltki piiratud 😛 ei tule mul mäkerajal-kobakäpal välja õmblemine, joonistamine ega muu seesugune näputöö.)\nRubriigid: Magus\t| Sildid: küpsis, kook, marjad\t| Leave a reply


Soloni seadusandlus - leiti 13 faili - Annaabi.ee\nOtsingule "soloni seadusandlus" leiti 13 faili\n(lõunaks)) 2. Loeng 9. September 2010 Ühiseid asju seob mitte füüsika, vaid sotsioloogia. – Hermogenes Richelieu rajas Prantsuse akadeemia (kuidas korrektselt rääkida?). mille järgi moodustati teised akadeemiad. Sõnade tähendusi fikseerib seaduseandja. Toob inimestele kola, kus sees on asjade nimed. Ateenas oli kindel kord fikseeritud: Soloni seadused Seadused 2 sorti: 1) Jumal annab 2) Unikaalne (Ateenas) Seaduste koodeksid. Seadusandlus on rajatud loogikale. Rooma impeeriumiga levis kogu Euroopasse. Euroopa ideed: Rooma õigus – seadused on loogilised, Vastutus on individuaalne. Solon annab nimesid vastavalt kombele ja füüsisele. Kuid see oli ammu ja unustati ära, osaliselt kadunud jne.. Keskaeg: John Locke Sü...\nKuid erinevalt Spartast moodustasid siin kodanikkonna kõik vabad meessoost põliselanikud. Varasel perioodil valitses Ateenas pärilik aristokraatia. Aastal 594 eKr kärpis Solon rikaste ja suursuguste eesõigusi ning suurendas vaeste võimalusi riigiasjades osaleda. Soloni reformid panid aluse Ateena demokraatlikule arengule. Mõneks ajaks haarasid Ateenas võimu türannid. Türannia kukutamise järel kehtestati kõikidele kodanike riigiasjades võrdsed õigused. Pärsia sõdade ajal ehitasid ateenlased endale võimsaima laevastiku Kreekas ja asusid peagi Egeuse rannikuriikide Pärsia-vastase liidu etteotsa. Nii kujunes esimene...\nSelle aja matemaatikud, Pythagoras ja tema teoreem täisnurksest kolmnurgast ning Eukeleidesi geomeetria põhialused kehtivad tänapäevalgi. Kreeka tuntuima arsti, Hippokratesi vanne, mis lubab kaitsta patsiendi elu, annavad tänapäevalgi arstid. 3. Kreekas oli kõikidel kodanikel õigus osaleda rahvakoosolekul, kus otsustati tähtsaid küsimusi. See andis võimaluse osa võtta kodanikel riigielust. Soloni reformid Ateenas, suurendas vaestel osaleda riigiasjades. See kõik on olnud aluseks demokraatia tekkele, mis kehtiga ka tänapäeval enamus riikides. 3 elementi Rooma kultuurist meie kultuuris: 1. 12 tahvli seadsusest saanud alguse Rooma seadusandlus , pani aluse õigusteaduse tekkele. Seadustega moodustasid roomlased seaduse ees võrdse kodanikkonna - rooma rahva, kuid see ei tähendanud tegelikku võrdsust. 2. Üks kõige püsivam...


Lastega auto- ja lennureisile - Mutukamoos\nLastega auto- ja lennureisile\n9. apr. 2017 9. apr. 2017\nHiljuti õnnestus meil ette võtta esimene perereis kahe lapsega. Tirtsuga olime küll enne Pisipiiga sündi siin-seal käinud, kuid kahe väikese lapsega ei olnud me seni pikemat reisi tihanud ette võtta. Eks me olime remondiga ka ametis ja prioriteedid olidki pigem koduloomisel. Nüüd aga võtsime kätte ja läksime pisikesele Maltale kevadet otsima. Ma olin omajagu ärevil, kuidas reis kulgeb, sest Pisipiiga (3a) on praegu veel suhteliselt kannatamatu tegelane kui peab pikalt paigal püsima. Kuidas meie pikk autosõit ja lennureis kulges ja millised tarkused ma oma kogemusepagasisse juurde kirjuatasin, sellest räägingi allpool.\nLend startis meil Vilniusest, kuhu plaanisime autoga sõita. Kuna lend oli pühapäeval, siis startisime juba laupäeval ja ööbisime poolel teel, et lapsi pika sõiduga liialt ära ei väsitaks. Tänu sellele saime maksimaalselt Pisipiiga uneaega ära kasutada. Autoreisi ma kartsingi kõige enam, sest autos on lapsed rihmadega kinni ja liikumisvõimalus praktiliselt puudub. Ka pause tehes tüdivad nad pikast sõidust ruttu ja kui suuremate puhul saad lihtsalt öelda, et kannata ära, siis kolmene ei taha sellisest klauslist veel hästi aru saada. Niisiis, püüdsin ma võimalikult hästi igasugusteks tujutõstvateks tegevusteks hästi ette valmistuda. Olin varasemalt kõrva taha jätnud mõned head ülevaatlikud artiklid, mis ma nüüd ka mälu värskendamiseks välja otsisin:\nLendama! Reisimänguasjad 3-aastasele lapsele – Lambrine blogis\nLoovad mängud autoga reisimiseks – Vippa blogis\nLapsed, pikad autosõidud ja ei ainsatki nutiseadet – Kristina Traks Postimehes\nViimase artikli valguses on paslik teha ära üks ülestunnistus – me ostsime ekstra reisi tarbeks tahvelarvutid. Varem meil sellist seadet majas ei olnud ja lapsed olid väga üksikud korrad üldse midagi telefonis mänginud. Mitmete asjaolude kokkulangemise tõttu aga selle ostuotsuse me tegime ja mõne aja möödudes ma püüan siin ka kirjutada, kuidas meil nutielu algus kulgenud on.\nNagu Lambrine Kadri oma postituses kirjutas, kippusin ka mina ettevalmistustega üle pingutama. Nii mõnedki asjad oleksin võinud koju jätta ja selle võrra kohvreid kergendada. Lennujaama ja ööbimiskohtade vahel kogu kohvrimerega seigeldes oleks vähem pagasit väga rõõmustav olnud. Missugused asjad aga olid kaasavõtmist väärt ja millised on head tegevused igavuse peletamiseks?\nKõige kasulikumad kaasavõetud meelelahutusvahendid! Nad on head pisikesed ja isegi kui neid on palju kaasas, siis nad ei võta liialt ruumi. Ostsin reisi puhul kummagile lapsele kaks väikest uut komplekti, et oleks ka uudsuse moment. Nende mängimisi jälgides leidsin, et ema ja lastekärudega komplektid oleksid neile huvitavad ja ma ei eksinud. Pisipiigal piisab kui mõlemas käes on üks tegelane ja juba võib mäng alata, et selles mõttes on Playmobil isegi autos väga hästi mängitav. Ka Tirtsul (5a) on need ühed lemmikud mänguasjad ja leidsid kogu reisi vältel palju-palju kasutust.\nJoonistustarbed ja REISIKAARDID\nTirts võis rahumeelega tunde auto tagaistmel joonistada. Autosse olin ma mõlemale klambriga joonistusalused kaasa võtnud, lennukisse võtsin lihtsalt pabereid ja veidi kleepsulehti. Viimased väga kasutusse ei läinud aga ega nad kotis palju ruumi ei küsi, seega tasub igaks juhuks mõni ikka kaasa vedada. Ma võtsin kummagile ka ponide ajakirja kaasa, aga see oli pigem mõttetu liigutus. Lisaks printisin välja nii Eesti, Baltikumi kui Euroopa kontuurkaardid, et lapsed saaksid meie teekonda jälgida. Eks see kaardimajandus on neile veel väga abstraktne teema aga tasapisi teeme algust.\nMeie autosõitude hitt. Kui ma muidu ajan seda rida, et autos ei sööda, siis pikkadel sõitudel olen erandi teinud, sest no kõrsikud vaigistavad iga lapse. Mõnikord on Pisipiiga uneväsimusest nii jorr, et lihtsalt kräunub oma toolis, siis kõrsik rahustab ta maha ja peale paari söömist suudab ta ilusti uinuda. Et jah… Lisaks olid kaasa pakitud rosinad ja õunad, et leevendada suuremat nälga kuni planeeritud söögipausini. Meil on söögipausidega üldse keeruline lugu, sest Tirts kipub autos oksendama, eriti kui ta on vahetult enne söönud. Seetõttu ma valin väga, mida snäkiks pakkuda või enne autosõitu süüa.\nReisil tekkinud uus hitt on äraarvamisemäng! Me oleme varem mänginud mõistatuste mängu, kus ma kirjeldan (väga ilmselgelt) mõnda asja ja lapsed siis arvavad. Nüüd aga tutvustasin neile oma lapsepõlve lemmikut automängu. See käib nii: üks mängija mõtleb ühele sõnale ja teised peavad jah/ei küsimustega välja segitama, millega on tegu. Loomulikult selles vanuses nad sellest reeglist veel 100% kinni ei pea ja Pisipiiga ütleb meile üldse alguses sõna ette ära, aga laias laastus on nad mängust hästi aru saanud ja Tirts soovib seda senimaani igal võimalusel mängida. Klassikaliselt alustame küsimustega: Kas see on elus/elutu? Kas ta on inimese tehtud (vs looduse)? Kas ta on autost suurem (suuruse võrdlus)? Kas ta on plastmassist (materjal)? Alguses oli Tirtsul raskusi küsimuste pakkumisega ja hakkas lihtsalt huupi esemeid pakkuma, kuid iga mänguga muutub ta osavamaks. See on hea järeldamisvõime ja loogiliste seoste arendamise mäng.\n“Ma näen oma väikese silmaga midagi, mis…” ehk eestikeelne versioon “I spy” mängust. Toimis eriti hästi lennukis.\nMa avastasin, et igasugused aknast välja vaatamise ja märkamise mängud meil ei toimi sel lihtsal põhjusel, et lapsed ei näe piisavalt välja. Ma ei tea, kas autod on erineva disainiga või on lapsed lihtsalt veel liiga väikesed aga meie omad ei ulatu aknast liiga palju nägema. Veidi küll, aga aegajalt on ikka probleem (loe: draama), et ma ei näinud luiki või kitsesid. Nii et ma igaks juhuks ei juhi neile tähelepanu ka.\nLastemuusika ja (muinas)jutuplaadid\nMõlemad olid autos heaks vahelduseks. Oleme ka järgmistel pikematel sõitudel järjejutte kuulanud. Nagu ikka, vanem kuulab meelsamini kui pisem, kes kipub kiiremalt tüdinema. Nii ma paningi järjejutu enamasti selleks ajaks kui Pisipiiga lõunaund magas ja Tirts ärkvel oli.\nIdeaalne mäng lennukis või reisil bussi oodates. Kõikidel täiskasvanutel juba tüdimus peal, kuid lastel ei paista veel isu otsa saavat.\nJututäringud olid meil reisil kaasas, kuid ei leidnud väga palju rakendust aga ma näen neis suurt potentsiaali. Kodus meeldib lastel nendega väga mängida ja ma olin üllatunud, et isegi meie kolmene Pisipiiga suutis piltide järgi mingi jutu kokku panna. Kuna meil oli palju muud meelelahutust, mida oli lihtsam kasutada (“palun mängige Playmobilidega ja laske mul lajakirja lugeda, eks”), siis seekord jah jäid nad täiel võimsusel rakendamata. Aga igal juhul ma soovitan seda mängu, sest on jutustamisoskuse arendamiseks ülihea.\nMagnetilised reisimängud “Busy Bugs” ja “Tangoes”. Pisipiigale muidu väga meeldib “Tangoes” pisike magneetiline tangram, kuid ütleksin et need kaks mängu on sellised, mis ma oleksin võinud maha jätta. Võrreldes kasutustihedusega kaalusid nad lihtsalt liiga palju, et lennureisile kaasa vedada. Aga muidu on head mängud, kuid soovitan pigem kooliealistele lastele. Lisaks oli mul kaasas üks kustutatava vildikaga labürintide lahendamise raamat, kuid takkajärgi mõeldes oli ka selle kaasavõtmine mitte kõige vajalikum lüke just raamatu raskuse tõttu.\nSee ei kuulu küll meelelahutuse alla, aga parimad kaasavõetud asjad olid 1L minigrip kotid! Need muutusid asendamatuks mererannas ja mujal igasuguste reliikviate (teokarbid, kaktusetükid jne) kaasavõtmiseks, samuti kulusid marjaks ära kui lastel bussis süda pahaks läks.\nMe võtsime ilma karbita (nendesamades minigrip kottides) kaasa ka mõned lauamängud, et kohapeal õhtuid sisustada. Eks nende kasutamine sõltub palju tujudest. Laste omad leidsid rohkem kasutust kui täiskasvanute omad. Õnneks nad ei olnud siiski väga rasked ja ruumi ei võtnud pea üldse. Erinevaid lauamängusoovitusi olen varem siin blogis ka jaganud, nt laste lemmikud või täiskasvanute lemmikud.\nLennukis õhkutõusud ja maandumised\nSiin ei ole mul mingit überhead nõuannet anda aga lohutan neid, kel reis ees ja veidi pabistavad just seda osa. Meie kõige pisem reisisell ehk siis 3a Pisipiiga kilkas veidi karmimal maandumisel nagu oleks lõbustuspargis. Kuskilt kuulsin ohkeid ja oigeid, et tundus, et nii mõnigi täiskasvanu oli rivist väljas, kuid lapsi see ei heidutanud.\nÕhkutõusmisel ja maandumisel andsime lastele selliseid nätse, mida võib alla neelata. Samas Tirts otsustas, et tema eelistab siiski oma veepudelit imeda.\nKuidas sina lastega reisides need igavad pikad sõidud talutavaks muudad? Kindlasti on just igasuguseid sõna- ja jutumänge väga palju, mida võiks meie ka katsetada. Need ju head, sest ei nõua millegi kaasavõtmist.\nVeel reisimise teemal:\nKirjutamiseni ja toredat rändamist!\nPosted in: Koolieelik, Mänguasjad, Reisil\n10 thoughts on “Lastega auto- ja lennureisile”\n9. apr. 2017 at 20:43\nMa kahjuks ei oska lastega reisimisega seoses mingeid häis oovitusi jagada, sest meie laps on juba väikesest peale super hea reisija olnud ja mingit suurt meelelahutust ei ole kunagi vajanud. Playmobili asjad on muidugi ka meil ALATI asendamatud olnud, aga Gretale näiteks pakkus mingil ajal lennukis ka üsna pikalt tegevust plasteliin.\n9. apr. 2017 at 21:04\nPlastiliin on tõesti hea mõte, Alice!\n10. apr. 2017 at 10:59\nJoonistuseks soovitan hoopis väikeseid kustutatavaid tahvleid. Võtavad vähem ruumi ja ei ole muret et paber otsa saaks.\nLastega reisimisel oleme meie 3 lapsega alati hakkama saanud nii, et igal ühel on kaasas oma väike seljakott oma riiete ja mõne raamatuga. Koha peal pole kellelgi aega millegiga mängida. Vaid joonistamine ja raamatud\n17. apr. 2017 at 22:10\nLiia, aitäh oma kogemuse jagamise eest! See on jah huvitav kui erinevad lapsed ja nende vajadused on Ma arvan, et meie puhul Pisipiiga rahulduks kustutatava tahvliga aga Tirts on joonistusvahendite osas nõudlikum. Õnneks ei saaa tal paber ka ruttu otsa, sest ta joonistab ühte pilti kaua\n14. apr. 2017 at 22:12\nMeil on autos kasutusel lapse (4-aastane) mäng, kus igaüks mõtleb välja põneva looma. Näiteks: sellel loomal on elevandi kõrvad, krokodilli hambad, rebase saba jne.\n17. apr. 2017 at 22:11\nKarmen, see mäng kõlab vahvalt! Peame järgi proovima\n26. apr. 2017 at 09:37\nMeie sõnamängude hulka kuulub nt mäng “täidan, täidan laeva…” ja siis igaüks ütleb ühe sõna alati juurde, viie aastane suudab juba päris palju sõnu õiges järjekorras meelde jätta.\nKui suurem poiss (praegu juba 16) on kaasas, oleme auto marke lugenud, st iga üks valib sõidu alguses ühe margi ja siis tee peal loeb igaüks oma valitud marki, et palju siis on. Kõige kindlam on lastele vist anda VW, sest neid tundub Eestis kõige rohkem olevat 😀 Aga väiksematega võib nt värvidega sama mängu teha, et mis värvi autot kõige rohkem vastu tuleb.\nSamuti oleme mänginud ära arvamise mängu, nagu sinul juba kirjas oli.\nKuna meil on hetkel mõlemil käsil laulu periood, ehk, et on hakanud palju laulma, siis meie viimane sõit, kus ma üksi nendega 3 h sõitma pidin, möödus laulu saatel, tekkisid ka muidugi tülisid, et kes nüüd laulda saab. Laulavad siis lasteaias lauldud laule, mis on ka nt sellised, kus kasutatakse sõrmi, käsi ja neid nad said siis toolis istudes ilusti kasutada ka\nLennukis ostsin esimest korda kaasa lutsukomme pulga otsas, Loodusperest või Biomarketist võib saada selliseid hammastele ohutumaid, kus ei ole suhkruid sees. Meie preili on muidugi jube maiasmokk ja suutis enne õhku tõusmist juba enda kommi ära lutsutada. Aga õnneks neil ei tekkinud ka kordagi mingit probleemi ei õhku tõusmisel ega maandumisel, mul endal oli tagasilend veidi valus, sest nohu polnud päris ära läinud. Aga olen neid ka õpetanud, et kui tunnevad, et kõrvad hakkavad lukku minema, et siis haigutada või puhuda läbi nina ja samal ajal nina kinni hoida, nagu sukeldujad teevad :))\nMeil on ka nii, et mõlemal on oma väike seljakott, kuhu nad on saanud võtta kaasa mõne väikese mänguasja ja raamatu, E nt võttis seekord need Schleichi loomad kaasa, millega ta ikka päris palju mängis ka, peamiselt küll seal korteris, kus me elasime.\nMeil on praegu hitt ka Musta Notsu kaardimäng, eriti meeldib kolmesele, aga unustasime need kahjuks koju. Samuti oli plaanis kaasa võtta laste aliase kaardid, ilma mängulauata, et lihtsalt sõnu seletada, kuid ka need jäid koju. Samas ega poleski ilmselt seekord kasutust leidnud, sest lennud olid suht lühikeses ja nt viiene vaatas pea terve aja aknast välja ja talle nii meeldis, eriti kui nägi ka midagi, kui ei olnud pilvi.\n27. apr. 2017 at 09:42\nAitäh, Kristiina, soovituste eest! Laevatäitmise stiilis mälumängu me ei olegi veel mänginud, seda võiks täitsa proovida.\nAutomarkide ja -värvidega on meil jah see häda, et mingil põhjusel nad ei näe väga hästi autost välja. Midagi näevad ja siis mõnda asja mitte, nii et ma igaks juhuks ei ole seda teemat üles võtnud 😀 Kuigi see oli meil lapsepõlves ka üks lemmikuid mänge. Ja elektripostide loendamine.\nKusjuures mul oli ka seekordsel lennukireisil endal kehv olla, kõrvad läksid väga vallusaks, selle kõrval olid lapsed ikka väga reipad ja rõõmsad 😀 Meie Pisipiigal kippusid ka kommid enne õhkutõusmist otsa saama 😀 Eks ma andsin veidi vara kätte ka, ei osanud hästi hinnata, millal õige hetk.\n1. mai 2017 at 21:23\nMa käisim üksi 6a ja 1a lennukiga ja siis paar tundi autoaõutu Saksamaal. Suuremale tegin tegelusvihiku, kus oli arvutamist, ristsõnu, labürinte ja ülesandeid nt joonista oma pere/lemmik mänguasi jne. Pooled olid tühjad ja sinna sai väike õde kritseldada. Vihikuga on see hea, et lehed ei kao ära ja hiljem ka hea meenutada.\nVäiksemale võtsin duplo tegelasi ja aknaid, paar mudelautot ja söök. See hoiab kõige paremini tuju üleval. Meil oli kaks ümberistumist. Igas uues asukohas vahetasin mänguasjad välja. Autosõidu ajal vajusid õnneks mõlemad unne. Kusjuures autosõitu kartsin minagi kõige rohkem 😀\n3. mai 2017 at 00:06\nLeena, aitäh kogemusi jagamast! Ma olen ka tähele pannud, et mänguasjade väljavahetamine hoiab huvi üleval ja toimib hästi.\nVihik on hea mõte! Nii tore reisimälestus Ma alles kogun jõudu, et kuidas võiks kõik reisimälestused kokku koguda, sh ka reisil joonistatud pildid.


Toiduvaldkonna mikro- ja väikeettevõtjad saavad investeeringuteks 25,5 miljonit eurot - Põllumajandusuudised\n„Mitmekülgsed väikeettevõtted aitavad hoida maapiirkondi elujõuliste ja on olulised eripärase toidu tootjad,“ ütles maaeluministerUrmas Kruuse. „Investeeringutoetusega aitame luua kõrgema lisandväärtusega toidutooteid, mis on konkurentsivõimelised sise- ja välisturul ning tooksid neile ettevõtetele ka kõrgema ja stabiilsema sissetuleku.“\nToetust saab taotleda 8.–15. juunini Põllumajanduse Registrite ja Informatsiooni Ameti (PRIA) vahendusel. Määrus avaldatakse Riigi Teatajas lähipäevil.\nMahepõllumajandusse panustatakse 92,2 miljonit eurot


Politsei hoiatab küberrünnakutega ähvardajate eest - ITuudised\n„Tegemist oli hoiatava rünnakuga, mis kestis tunni ning tõenäoliselt soovisid väljapressijad sellega ettevõtteid hirmutada ja jätta muljet, et nende nõudmistel on tõsi taga, samas ei ole tänaseni toimunud lubatud kordusrünnakut. Õnneks kumbki rünnaku alla sattunud ja väljapressimise kirja saanud ettevõte nõutud summat üle ei kandnud,“ rääkis Kiuru. „See on igati õige käitumine ja palume, et kõik sarnase rünnaku ja välja pressimise alla sattuvad ettevõtted käituksid samamoodi,“ lisas ta.\nVäljapressijate nõuetele ei tohi reageerida ja toimunust tuleb viivitamatult keskkriminaalpolitseile teada anda. Kõige kiiremini saab küberkuritegude uurijatele infot edastada e-posti aadressil [email protected]. Aset leidnud turvaintsidendist tuleb teavitada ka Riigi Infosüsteemi Ametit aadressil [email protected]. Samuti tuleks säilitada ja politseile edastada väljapressijate poolt saadetud e-kirjad ja võimalikud serverite- ja veebilehtede logid. Nendest logidest võib välja joonistuda informatsioon, mis aitab korrakaitseorganitel kurjategijaid tabada. Hetkel ei ole veel teada, kes rünnaku ja väljapressimise taga on.\nSarnaseid väljapressimise juhtumeid ei ole varem Eestis ette tulnud, küll aga on skeem tuttav mujal maailmas ning erinevate riikide korrakaitseorganid ja rahvusvahelised organisatsioonid teevad koostööd kurjategijate tabamiseks. Väljapressimise kirju saadab ja rünnakuid korraldavad kurjategijad, kes nimetavad end „DD4BC.“


Mida panna kõrva taha sportlaste kogemusest tavalisel harrastajal?\nKuidas teha salendav nagu, Vali kingitus\nÜkskõik, kuidas toodet valmistatakse, aitab see eemaldada liigset vett, mürgiseid ühendeid ja kõrvaldada liigse kaalu. Epsomi soolad Epsomi soolade lahustuvaid magneesiumsulfaadi kristalle kasutatakse sageli terapeutilisemas ümbrises. Kuid ma ei nõustu nendega absoluutselt. Pärast vanni: 1. Toode sisaldab vähe kaloreid ja nõuab töötlemiseks palju energiat, mida hindavad kõik, kes soovivad ülekaalu kaotada. Tõmmake oma huuled toruga välja, hääldage otsekui tähestiku täishäälikute järgi koraalile.\nLisaks Bridge ja Lunge harjutustele võib dieeti muutes olla võimalik väga kiiresti rasva põletada. Jalgade salendav ravi Oma rakendust saate toetada järgmiste segudega. Kohupiimapallid Kui soovite proovida soolata kohupiimajuustu maitsvaid võimalusi, peate kõigepealt teadma, et peate oma elust eemaldama suhkru ja süsivesikud.\nAga kuna ehk päris igal nädalavahetusel spaasse ei jõua, sobib ka koduspaa — näiteks vann. Kuid selle asemel, et niisama soojas vees liguneda, pane see vanniskäik enda kasuks tööle! Soovid näiteks saleneda?\nSega ingver, must köömned, tšillipulber, petersell ja oliiviõli, mille lisad kooritud kohupiimale. Serveeri seda pallina pärast hea sõtkumist.\nSoovi korral võite tarbida ka paar kreeka pähkli. Vürtsikas jogurt Vürtsikas jogurt on üks võimalus, mis kiirendab rasvade põletamist.\nKuidas oma nägu visuaalselt õhemaks muuta Ümar nägu ei too alati rõõmu: keerulisem on valida stiilseid soenguid, moekaid prille ja nahk on sageli õline. Põskede söömine on väga lihtne: jahu, magus ladestub sageli näole: see hakkab paksenema ja suurenema. Õppige, kuidas oma nägu kodus tänu harjutustele, massaažidele või dieetidele kiiresti kaalust alla võtta ja proovige neid meetodeid enda jaoks. Kuidas kaalus näos Paljude tüdrukute jaoks on ilus, rafineeritud ovaal tohutu probleem. Nägu pole alati võimalik täiuslikus vormis säilitada.\nLisage jogurtile ingver, kurkum ja kaneel ning tarbige seda pool tundi enne sööki. Äädikas vesi Võite tarbida ka sooja vett ja sidrunisegu, millele lisate enne sööki õunaäädikat. Tänu äädikaveele, mida tarbitakse regulaarselt 21 päeva, on võimalik liigsest õlist kiiresti lahti saada.\nPetersellirohi Sulata robotis pool kimp peterselli, 1 küüslauguküüs, 1 klaas vett ja 2 spl sidrunit. Joo tühja kõhuga ja jalgade salendav ravi jätkavad oma harjutusi ja tavasid toetusena. Kui teete massaažiga harjutusi, kuid samal ajal ärge muutke oma dieeti ja jätkake jahu, magusate toitude söömist, võib ovaal veelgi suureneda.\nEsimene asi, mida peate dieedil käima ja puhastama keha toksiinidest, toksiinidest. Kui miski paneb keha taastuma, peate selle efekti võimalikult kiiresti eemaldama.\nKuidas jalgade hõrenemist ravitakse? Paljud inimesed otsivad lahendusi probleemide kõrvaldamiseks, mida nad kogevad jalgade hõrenemise ravis piirkondliku määrimise tõttu.\nKuidas saavutada ilus ovaal, nagu kuulsuste fotol, kaotada kaalu, vähendada kogu kehakaalu ja isegi parandada tervist? Nõuanne: Hakake jooma rohkem vett, sööge rohkem puu- ja köögivilju.\nDieedist on vaja välja jätta praetud, asendada keedetud roogadega. Et mitte rasva saada, lõpetage suures koguses soola lisamine toidule.\nProovige süüa sagedamini, kuid väiksemate portsjonitena. Loobu nädala jooksul jahu ja magusast.\nNäo salendavad maskid Lisaks kõigele on kasulik näo salendav mask. Sellisena sobivad savi- želatiin- või mesitooted. Oma koostise tõttu kiirendavad maskid ainevahetust: see toimub rakulisel tasemel.\nSiit saate teada, kuidas maskist põskedest lahti saada ja kiiresti kaalu kaotada: Savimask pinguldab nahka, tõmbab sellest toksiine ja toksiine ning aitab põskedel kaalu kaotada. Võtke 1 supilusikatäis sinist savi, segage vähese veega. Toodet pestakse, kooritakse, lõigatakse viiludeks või valmistatakse keerukamal viisil: keedetakse, praetakse, hautatakse, lõigatakse Korea salateid.\nKui toode on hea kvaliteediga, ei mõjuta toiduvalmistamise viisid omadusi.\nKui palju sellerit peate kaalust alla võtma Mitu korda päevas pole määrav. Tootekontsentraadi päevane tarbimiskiirus ei tohiks ületada ml. Kui me räägime pealsetest ja juurtest, siis kiire tulemuse saavutamiseks peaks toote maht päevas varieeruma vahemikus kuni g.\nPaljud koduperenaised lisavad roogadele taimseemneid rikkalikuma maitse jaoks, millel on positiivne mõju pere tervisele. Kaalulangus seller retseptid Aromaatne sellerijuur on lisatud kaalulangetamise retseptidesse ja seda seletatakse järgmiselt: vitamiinikompositsioon, mis võib farmatseutilisi preparaate asendada; kaalium - vajalik südame täielikuks toimimiseks; naatrium - soola alternatiiv; furanokumariinid, mis puhastavad keha vabadest radikaalidest, mürgistest ühenditest; ftaliidid, mis kõrvaldavad veresoonte pinget, leevendavad hüpertensiooni; luteiin, mis on nägemise jaoks väärtuslik ja takistab onkoloogia arengut.\nKehakaalu alandamise protsessi alustamiseks on olulised toote diureetilised omadused ja ainevahetusprotsesside stimuleerimine.\nVarred ja juur annavad erilise maitse, seetõttu võib lisakilode heitmine olla maitsev ja mugav. Selleri retseptid kaalulangetamiseks on mitmekesised, mis võimaldab teil oma sööki nautida - see ei muutu igavaks. Soovid näiteks saleneda?\nAjakirja Eesti Naine aastatetagune number õpetab, milline vann salenemisele kaasa aitab ja kuidas pärast vanni end kauniks teha. Pärast soolavanni loputa keha hoolikalt puhta veega ja võta aeg maha veel vähemalt pooleks tunniks.\nVetikas, nii nagu ka meresool, soodustab higistamist, mis jätkub veel mõnda aega hiljemgi.


märts – Lehekülg 2 – Portal Invest, Salvi liigesevalu kommentaare\nSalvi liigesevalu kommentaare. Herbs of Kedem Barkan põletikuvastane salv liigesevalu vastu 50 ml\nValmis salvi võib hoida külmkapis kuni kolm päeva. Segage segu ainult hommikul ja tühja kõhuga.\nViprosal sisse Viprosal B salvi väljastatakse ilma retseptita, see on komplekspreparaat, mis sisaldab jahutava toimega kamprit, soojendava toimega kummiterpentini, põletikuvastaseks komponendiks on salitsüülhape, aga ka rästiku mürk. Kõigi ainete ühise toime tulemusel on salvil valuvaigistav ja ärritav toime. Ärritus laiendab veresooni, suurendab verevoolu, mis parandab kudede toitumist.\nSalvi liigesevalu kommentaare toodab kuulus Läti ettevõte Grindex, mis muu hulgas on meldooniumi tootja.\nEelised ja puudused Kuna see ravim sisaldab vipermürki, ei saa seda kasutada allergiate, imetavate ja rasedate naiste, palaviku, neerude ja maksa tõsiste rikkumiste, insuldi, salvi liigesevalu kommentaare ja stenokardia korral, kuna salv võib põhjustada vasospasmi. Mis puutub tüsistumata artroosi, artriidi ja neuralgia positiivsesse mõju, siis aitab Viprosal B, eriti kompleksravis, valuga kiiresti toime tulla.\nPärast seda hõõruge salvi piisavalt aktiivse rõhuga, kuid aeglaselt liigesepiirkonda ja hoidke seda piirkonda soojemaks, et efekt oleks täielikum.\nKuid seda salvi tuleb käidelda delikaatselt - see on üsna aktiivne ning võib-olla soojendava ja põletava toime osas on see kõigi kohalike salvide reitingus esikohal. See sisaldab nikotiin- ja nonüülhappe derivaati, mis on punases paprikas leiduva aine sünteetiline analoog. Pärast Finalgoni kasutamist püsib aktiivse vasodilatatsiooniga Hurt harja paisumine pikaajaline soojustunne.\nFinalgon on väga aktiivne, seetõttu ei tohiks seda kunagi kanda tundlikele nahapiirkondadele, nagu kael, kubemesse, suguelundite piirkonda, reite sisekülgedele, kuna see võib põhjustada pikaajalist intensiivset põletust. Finalgonit toodab Saksamaa ettevõte Kontraktfarma ning grammise tuubi saab osta rubla eest.\nMõnikord võib ilmneda köha ja manustamiskohas võib tekkida isegi õhupuudus, sügelus, võib tekkida näo turse või nõgestõbi.\nPositiivne külg on selle salvi suure aktiivsuse tõttu "kaja" nähtus. Isegi kui salvi kantakse päev tagasi salvi liigesevalu kommentaare selle toime on möödas, siis intensiivse higistamisega taastub naha punetuse ja soojenemise mõju, nagu juhul, kui võtate kuuma dušši või vanni pärast päeva või kahte.\nSellist viivitatud mõju võib pidada positiivseks kõrvalmõjuks ja see võimaldab sekundaarset kuumutamist ilma salvi kasutamata. Nikoflex Erinevalt eelmisest reitingus osalejast - Finalgona - on Nikoflex salv, mis sisaldab looduslikku kapsaitsiini, kohapeal ärritavat Kasi trauma Sustav koos D_TE ravi, mis on valmistatud punasest kajennipiprast.


Imed, huumor ja võlutort ehk selgeltnägijad avasid uue hooaja! - Uudised.tv3.ee\n17:15 04. september 2019\n„Eesti selgeltnägijate tuleproovi“ uus hooaeg alustab TV3s juba homme ning selle auks kogunesid väga erilised osalejad ja sarja tegijad avapeole.\nHomse tele-esilinastuse eel vaadati üheskoos üle avaosa A. Le Coq Sviidi suurel ekraanil, mekiti torti ning tõdeti, et tänavu on kõik eriliselt hästi õnnestunud – nii osalejate valik, katsete põnevus kui ka mõnus huumor, mis müstilisi lugusid tasakaalustab.\n"Eesti selgeltnägijate tuleproovi" uus hooaeg toob TV3 neljapäevaõhtutesse kaksteist eriliste võimetega selgeltnägijat, šamaani, nõida, maagi ja ennustajat, et müstikat täis võistluse tulemusel selgitada välja Eesti parima selgeltnägija. Uuel hooajal toimuvad otse telekaamera ees sündmused, millele tavamõistusega pole võimalik seletust leida ning lahenduse leiavad inimesi ja peresid aastaid piinanud lood. Lisaks saavad meelerahu ka skeptikud, sest katsed toimuvad inimeste silme all, et midagi seletamatut ei jääks telgitagustesse.\n„Eesti selgeltnägijate tuleproovi“ uus nõiduslik hooaeg alustab TV3s juba homme kell 20.00!


Raamat - Rabi, kelle üle taevas naeris\nG. Langeri raamat "Rabi, kelle üle taevas naeris" edastab paremikku hassiidide juttudest oma õpetajate ja õpetlaste kohta. Hassidism, viimane suurem usulis-kultuuriline liikumine juutkonnas, tekkis 18. saj. lõpul Lääne-Ukrainas ning saavutas kiiresti kõrgpunkti Poola-Ukraina juutide seas. Tegemist oli ülimalt rahvapärase liikumisega, milles väärtustati koos sügava vagadusega rõõmu elust, inimestest ja loodusest, mis väljendus eriliselt muusikas ja tantsus (enamasti kõik Ida-Euroopa kuulsad juudi muusikud pärinevad hassiidlikest ringkondadest). 19. saj. esimeses pooles kujunes välja mitmeid hassidismi koolkondi, mille eesotsas seisid kuulsad õpetajad, kelle kohta tekkis hulgaliselt lugusid, mis moodustasid omapärase suulise rahvaloomingu. Hassiidide lugusid on kogunud ja kirjanduslikult töödelnud Martin Buber (1878-1965) 20. saj. algul, Nobeli Rahupreemia laureaat Elie Wiesel (sünd. 1928) ja G. Langer, kelle versiooni hindan ma kõige paremaks, sest Langer viibis ise hulk aastaid hassiidide seas ning omandas nende eluviisi. Hassiidide lugusid on tõlgetena antud välja mitmes kultuurkeeles; teadaolevalt on Langeri raamat tõlgitud prantsuse ja inglise keelde, E. Wieseli vastavast raamatust on tõlked inglise ja saksa keelde ning mõni aasta tagasi ilmus ka tõlge leedu keelde.\nHassidism hävitati peaaegu täielikult II maailmasõjas sakslaste poolt; väikesi hassiidide kogukondi elab USA-s ja Iisraelis esivanematest, kes jõudsid 20. saj. algul sinna välja rännata. Omapärase asendi ja ainulaadse rikkuse tõttu - mitte üksi religiooni maailmas - on hassidism saanud uurimisobjektiks Euroopa, USA ja Iisraeli ülikoolides. Eesti kultuurile mõjuks kahtlemata rikastavalt, kui ka Eesti lugejale tehtaks kättesaadavaks hassiidide lugude paremik G. Langeri raamatu tõlkena.\nIllustreerinud Katrin Vahimets\nPehmekaaneline, 160 lk, 133 x 206 mm